text:
401E rile ka ngwaga wa 25 wa botshwaro jwa rona – e le ngwaga wa 14 go tloga ka go thopiwa ga motse – ka kgwedi ya ntlha, ka letsatsi la lesome, seatla sa Morena sa nna mo go nna, a nkisa teng; 2a nkisa kwa lefatsheng la Iseraele ke le mo diponong tsa Modimo, a mpaya mo thabeng e kgolo thata. Mo go yona e kete go ne go agilwe motse mo ntlheng ya borwa. 3Ya re a sena go mphitlhisa gona, ka bona monna yo ponalo ya gagwe e keteng ke ya kgotlho, a tshotse mogala le lotlhaka lo lo lekanyang, a eme mo kgorong.
Sag. 2:5
Tshen. 21:15
4Monna yoo a nthaya a re: “Morwa-motho, tse ke tla di go bontshang, di bone ka matlho, di utlwe ka ditsebe, ò di ele tlhoko tsotlhe. Gonne ò tliseditswe kwano gore ò di bontshiwe. Tsotlhe tse ò di bonang, di itsise Baiseraele.”
5Jaanong ka bona ka kwa ntle ga Ntlo ya Modimo go le lobota mo tikologong yotlhe. Lotlhaka lo lo lekanyang, lo monna yole a lo tshotseng ka seatla, boleele jwa lone e ne e le mabogo a marataro – letsogo le okeleditswe bophara jwa seatla. Jaanong a lekanya boatlhamo jwa kago eo ya lobota, bo lekana le lotlhaka, le bogodimo bo lekana le lotlhaka. 6A fitlha kwa kgorong e e lebileng kwa botlhabatsatsi, a tlhatloga ka mapalamo a yona, a lekanya serepodi sa kgoro, boatlhamo bo lekana le lotlhaka, le serepodi se sengwe, boatlhamo bo lekana le lotlhaka; 7le ntlwana nngwe le nngwe ya badisa, boleele bo lekana le lotlhaka, le boatlhamo bo lekana le lotlhaka; le leotwana la lobota le le mo gare ga matlwana le le mabogo a matlhano; le serepodi sa kgoro se se fa thoko ga leobo la kgoro le le lebileng kwa Ntlong se lekana le lotlhaka. 8A ba a lekanya leobo la kgoro le le lebileng kwa Ntlong le lekana le lotlhaka; 9a lekanya leobo la kgoro, ya nna mabogo a a robedi, le maotwana a lone ya nna mabogo a mabedi. Mme leobo la kgoro le ne le le ka fa teng ga lobota. 10Matlwana a kgoro e e lebileng kwa botlhabatsatsi a ne a le mararo ka ntlha e; a na le selekanyo se le sengwe fela ka boraro jwa ona; le maotwana a lobota a na le selekanyo se le sengwe fela ka ntlha e le ka ntlha e.
11Morago ga moo a lekanya boatlhamo jwa botseno jwa kgoro, ya nna mabogo a le some, le boleele jwa kgoro ya nna mabogo a le 13. 12Fa pele ga matlwana go ne go le sebaka sa letsogo ka ntlha e, le sebaka sa letsogo ka ntlha e; ntlwana e le mabogo a marataro ka ntlha e, le mabogo a marataro ka ntlha e. 13A ba a lekanya boatlhamo jwa kgoro, a simolola fa thulelong ya ntlwana ka ntlha e go ya kwa thulelong ya ntlwana e nngwe ka ntlha e, ya nna mabogo a le 25. Mejako e lebaganye. 14A ba a lekanya leobo, le le mabogo a le 20, e bong leobo la kgoro ya lelapa mo tikologong yotlhe. 15Go tloga ka fa ntle ga kgoro go ya le leobo go fitlha fa le felelang teng e ne e le mabogo a le 50. 16Kgoro e ne e na le difenstere mo tikologong tse di thibilweng ka dithupa; di ne di le mo matlwaneng le mo maotwaneng, di lebile kwa teng ga lelapa; le leobo le ne le na le difenstere jalo mo tikologong, le tsona di lebile kwa teng ga lelapa. Mo maotwaneng go ne go tshwantshitswe mekolane.
17A ba a nkisa mo lapeng la ka fa ntle, ka fitlhela lelapa leo le diretswe matlwana, le adilwe matlapa a a mebalabala mo tikologong yotlhe; matlwana a ne a le 30 fa matlapa a adilweng teng. 18Boalo jwa matlapa bo ne bo le fa ditlhakoreng tsa dikgoro, bo lekana le boleele jwa dikago tsa dikgoro, e bong boalo jwa matlapa jo bo kwa tlase.
19A ba a lekanya boatlhamo jwa lelapa go tloga ka fa ntle ga kgoro e e kwa tlase go fitlha ka fa ntle ga lelapa la ka fa teng, ya nna mabogo a le lekgolo kwa botlhabatsatsi le kwa bokone.
20A ba a lekanya boleele jwa kgoro ya lelapa la ka fa ntle e e lebileng kwa bokone le boatlhamo jwa yona. 21Matlwana a yona a badisa a ne a le mararo ka fa le mararo ka fa. Selekanyo sa maotwana a yona le sa leobo la yona se tshwana le sa kgoro ya ntlha: Boleele jwa yona e le mabogo a le 50, boatlhamo jwa yona e le mabogo a le 25. 22Difenstere tsa yona le leobo la yona le mekolane ya yona di ne di lekana le tsa kgoro e e lebileng kwa botlhabatsatsi. Go ne go tsenwa mo go yona ka mapalamo a supa. Leobo la yona le ne le le ka fa teng ga yona. 23Lelapa la ka fa teng le ne le na le kgoro e e lebaganyeng le kgoro e e lebileng kwa bokone fela jaaka kgoro e e lebileng kwa botlhabatsatsi. A ba a lekanya go tswa kgorong go ya kgorong, e le mabogo a le lekgolo.
24A ba a nkisa ntlheng ya borwa, ka fitlhela kgoro teng e e lebileng kwa borwa. A lekanya matlwana a yona le maotwana a yona le leobo la yona, di lekana fela le tsele. 25Le gona e ne e na le difenstere fela jaaka leobo la yona mo tikologong yotlhe tse di tshwanang le difenstere tsele. Boleele e ne e le mabogo a le 50, boatlhamo e le mabogo a le 25. 26Go tsenwa mo go yona ka mapalamo a supa; leobo la yona le le ka fa teng ga yona. Le gona e ne e na le mekolane mo maotwaneng a yona, mongwe ka fa le o mongwe ka fa. 27Lelapa la ka fa teng le lone le ne le na le kgoro e e lebileng kwa borwa. Jaanong a lekanya go tswa kgorong go ya kgorong tse di lebileng kwa borwa, e le mabogo a le lekgolo.
28Jaanong a nkisa kwa lapeng la ka fa teng ka kgoro ya borwa, a ba a lekanya kgoro eo ya borwa, a fitlhela e lekana le tsele. 29Matlwana a badisa a yona le maotwana a yona le leobo la yona di ne di lekana le tsele. Le gona e ne e na le difenstere fela jaaka leobo mo tikologong yotlhe. Boleele e le mabogo a le 50, boatlhamo e le mabogo a le 25. 30Go ne go le maobo mo tikologong yotlhe; boleele e le mabogo a le 25, boatlhamo e le mabogo a matlhano. 31Mme leobo la yona le ne le lebile kwa lapeng la ka fa ntle. Mekolane e ne e le mo maotwaneng a yona. Go tsenwa mo go yona ka mapalamo a a robedi.
32A ba a nkisa kwa ntlheng ya botlhabatsatsi ya lelapa la ka fa teng, a lekanya kgoro eo, a fitlhela e lekana le tsele. 33Matlwana a yona le maotwana a yona le leobo la yona di ne di tshwana le tsele. E ne e na le difenstere fela jaaka leobo la yona mo tikologong yotlhe; boleele e le mabogo a le 50, boatlhamo e le mabogo a le 25. 34Leobo la yona le ne le lebile kwa lapeng la ka fa ntle. Mekolane e ne e le mo maotwaneng a yona ka fa le ka fa. Go tsenwa mo go yona ka mapalamo a a robedi.
35A ba a nkisa kwa kgorong ya bokone, a e lekanya, a fitlhela e lekana le tsele. 36Matlwana a yona le maotwana a yona le leobo la yona di ne di lekana le tsele. E ne e na le difenstere mo tikologong yotlhe; boleele e le mabogo a le 50, boatlhamo e le mabogo a le 25. 37Leobo la yona le ne le lebile kwa lapeng la ka fa ntle. Mekolane e ne e le mo maotwaneng a yona, mo ditlhakoreng tsa yona. Go tsenwa mo go yona ka mapalamo a a robedi.
38Go ne go le ntlwana e e nang le setswalo sa yona fa maotwaneng a dikgoro. Ke fa ba neng ba tlhatswa ditlhabelo teng tse di fisiwang. 39Mo leobong la kgoro go ne go le dipati tsa mojelo di le pedi ka fa, le di le pedi ka fa, tse mo go tsona go tlhabelwang ditlhabelo tse di fisiwang le ditlhabelo tsa boleo le ditlhabelo tsa molato. 40Le ka fa ntle ga lotlhakore lwa leobo, mo ntlheng ya bokone fa go tsenwang teng mo kgorong go ne go le dipati di le pedi; le fa lotlhakoreng lo longwe lwa leobo la kgoro go le dipati di le pedi. 41Go ne go le dipati di le nne mo ntlheng nngwe ya mojako wa kgoro, le dipati di le nne gape mo ntlheng e nngwe, e le dipati tse di le robedi le mmogo, tse ba neng ba tlhabela mo go tsona. 42Le gona go ne go le dipati di le nne tsa setlhabelo se se fisiwang, e le tsa majwe a a betlilweng; boleele bo lekana le letsogo le bontlhanngwe jwa lone; boatlhamo bo lekana le letsogo le bontlhanngwe jwa lone; bogodimo bo lekana le letsogo. Didiri tse ba neng ba tlhaba setlhabelo se se fisiwang le setlhabelo se se jewang ka tsona, ba di baya mo go tsona. 43Dipati di ne di na le ditshegetso tse di kana ka bophara jwa seatla, di sekametse kwa teng mo tikologong yotlhe. Nama ya ditlhabelo e ne e le mo godimo ga dipati.
44A ba a nkisa kwa lapeng la ka fa teng, ka fitlhela go le matlwana a le mabedi mo lapeng la ka fa teng: Ntlwana nngwe e le fa lotlhakoreng lwa kgoro ya bokone, e lebile kwa borwa; e nngwe e le fa lotlhakoreng lwa kgoro ya borwa, e lebile kwa bokone. 45Ke fa a nthaya a re: “Ntlwana e, e e lebileng kwa borwa ke ya baperesiti ba ba tlhokomelang tirelo ya Ntlo. 46Mme ntlwana e e lebileng kwa bokone ke ya baperesiti ba ba tlhokomelang aletare. Ke bone bomorwa Satoke fela mo go bomorwa Lefi ba ba ka atamelang Morena go mo direla.”
44:15
1 Dikg. 1:8,39
2:35
47Jaanong a lekanya lelapa la ka fa teng, boleele e le mabogo a le lekgolo, le boatlhamo e le mabogo a le lekgolo. Ditlhakore tse nne di ne di lekalekana. Aletare e ne e le fa pele ga Ntlo.
48A ba a nkisa kwa mathuding a Ntlo, a lekanya maotwana a ona, bokima e le mabogo a matlhano ka fa, le mabogo a matlhano ka fa. Boatlhamo jwa mojako e le mabogo a le 14; jwa dipota tsa ditlhakore tsa mojako e le mabogo a le mararo ka fa le mabogo a le mararo ka fa.
49Boleele jwa mathudi e ne e le mabogo a le 20, boatlhamo e le mabogo a le 12. Go palangwa kwa go ona ka mapalamo a le some. Jaanong fa thoko ga maotwana go ne go le maotwana a magolo a mokgabo, lengwe ka fa, le lengwe ka fa.


c: text/html

text:
91Iseraele, se itumele, se duduetse jaaka merafe; gonne o akafetse ka go tlogela Modimo wa gago. O ratile tuelo ya boaka mo diboaneng tsotlhe tsa mabele.
2Seboana le setlhotlhelo ga di nke di ba jesa; matute a moweine a tla ba swabisa. 3Ga ba nke ba nnela ruri mo lefatsheng la Morena, mme Eferaime o tla boela kwa Egepeto; ba tla ja tse di sa itshekang kwa Asiria.
4Ga ba nke ba tshelela Morena weine ya tshupelo. Ditlhabelo tsa bone ga di kitla di mo kgatlha, e tla nna dijo tsa bohutsana mo go bone. Botlhe ba ba di jang ba tla itshekologa. Gonne bogobe jwa bone bo tla felela mo go bone; ga bo nke bo tsena mo Ntlong ya Morena. 5Lo tla dirang mo sebakeng sa moletlo le ka letsatsi la moletlo wa Morena? 6Gonne bonang, ba falala ka ntlha ya tubako. Ba tla phuthwa ke Egepeto, ba fitlhwa kwa Memefise. Khumo ya bona ya dilwana tsa selefera e tla bipiwa ke mefero; ditlhatshana tsa mitlwa di tlhoga mo matlotleng a bone.
7Go tsile malatsi a petso, go fitlhile malatsi a pusoloso. Iseraele o tla lemoga jalo. Moporofeti ke lesilo, monna wa Mowa ke setsenwa ka ntlha ya bontsi jwa melato ya gago le ka ntlha ya letlhoo le legolo. 8Eferaime o lalela Modimo wa me. Moporofeti o beetswe dirai mo ditseleng tsotlhe tsa gagwe, le mo Ntlong ya Modimo wa gagwe o a tlhoiwa.
9Ba sentse mo go maswe jaaka mo malatsing a Gibea. Modimo o tla gopola molato wa bona, o ba watlhaela maleo a bona.
20:13
10“Ke fitlhetse Iseraele a tshwana le maungo a moweine mo sekakeng; ka bona borraeno ba ntse jaaka difeie tsa pele mo setlhareng se sešwa, mme ba ya kwa go Baale-Pheore, ba ineela modimo wa ditlhong; ba fetoga dilo tse di tenang, ba nna jaaka moratiwa wa bona.
Num. 25:3
11Kgalalelo ya Baeferaime e tla fofa e ya jaaka nonyane. Ga go tlhole go le botsalo le e seng boimana le e seng ithwalo. 12Le fa ba ka godisa bana ba bona, ke tla ba ba amoga gore batho ba tlhokafale. Le bone a tatlhego ya bona wee, fa ke ba tlogela!”
13Eferaime ka fa ke mmonyeng ka teng, e ne e le mokolane o o tlhomilweng mo molapong, mme Eferaime o na le go ntshetsa mmolai bana ba gagwe.
14Ba nee, Morena! O tla ba naya eng? Ba nee boopa le mabele a a se nang mašwi.
15“Bosula jotlhe jwa bone bo senogile kwa Gilegala; teng kwa ke simolotse go ba tlhoa ka ntlha ya bosula jwa ditiro tsa bone. Ke tla ba leleka mo Ntlong ya me, ke sa tlhole ke ba rata. Baeteledipele botlhe ba bona ke dirukhutlhi fela. 16Eferaime o rathilwe, medi ya bone e omeletse. Ga ba tlhole ba ungwa sepe. Le fa ba ka tsala bana, ke tla bolaya bana ba ba rategang ba bone.”
17Modimo wa me o tla ba latlha, ka gonne ga ba a o utlwa. E tla nna bafaladi mo ditšhabeng.

robotstxt: allowed

filter: keep


text:
71Mme Baiseraele ba utswa tse di hutsitsweng: Agane morwa Karemi, morwa Sabedi, morwa Sera wa lotso lwa Juta, a tsaya dingwe tsa tse di hutsitsweng. Ke fa bogale jwa Morena bo tukela Baiseraele.
2E rile ba le kwa Jerigo, Jošua a roma banna kwa Ai. Ke motse o o bapileng le Bethawene o o mo ntlheng ya botlhabatsatsi ya Bethele, a ba laela a re: “Bololang lo tlhole lefatshe!” Banna bao ba bolola, ba ya go tlhola Ai. 3Ya re ba sena go boela kwa go Jošua ba mo raya ba re: “A go se ka ga bolola batho botlhe, a go bolole banna ba e ka nnang ba dikete di le pedi gongwe di le tharo; ba tla fenya Ai. Se lapise batho botlhe ka go ba isa teng gonne ba Ai ke setlhophanyana fela.” 4Banna ba e ka nnang kete tse tharo ba bolola jalo, ba ya teng, mme ba feta ba tshaba banna ba Ai. 5Banna ba Ai ba bolaya banna ba e ka nnang ba le 36 ba bone, ba ba leleka ka kwa ntle ga kgoro go ya kwa meepong ya mafika, ba ba bolaya mo mokgokoloseng wa thaba. Ke fa batho ba nyema moko, dipelo tsa nna jaaka metsi.
6Mme Jošua a ikgagola diaparo, a wela fa fatshe ka sefatlhego fa pele ga Letlole la Morena go ya mantsiboeng, ene le bagolo ba Iseraele, ba itshela lerole mo ditlhogong. 7Jošua a rapela a re: “Ao, Morena Modimo! Ke ka ntlha ya eng fa o tshedisitse morafe o noka ya Joretane go re neela mo diatleng tsa Baamori gore ba re nyeletse? Ao, re ka bo re itumeletse go nna kwa moseja ga Joretane! 8Ka thapelo, Morena, ke tla reng, ka Baiseraele ba tshabile baba ba bone? 9Kana Bakanana le baagi botlhe ba lefatshe le ba tla utlwa; mme ba tla tla go re dikanyetsa, ba fedisa leina la rona mo lefatsheng. Foo o tla direla leina le legolo la gago eng?”
10Mme Morena a raya Jošua a re: “Tsoga! O weletseng fa fatshe ka sefatlhego? 11Baiseraele ba leofile. Le gona ba tlodile kgolagano ya me e ke e ba laetseng ka go tsaya tse dingwe tse di hutsitsweng; ba utswile, ba bile ba di lobile, ba di fitlha mo dilong tsa bone. 12Baiseraele ba tla palelwa ke go ema fa pele ga baba ba bone. Ba tla tshaba baba ba bone, gonne ba hutsegile. Ga nkitla ke tlhola ke nna le lona, fa lo sa tlose tse di hutsitsweng mo go lona. 13Tsoga o itshepise morafe, o o ree o re: ‘Ipaakanyetseng kamoso lo nne boitshepo, gonne Morena, Modimo wa Iseraele, o bua jaana a re: Go na le tse di hutsitsweng mo gare ga lona, Baiseraele; lo tla palelwa ke go ema fa pele ga baba ba lona go fitlhelela lo be lo tlose tse di hutsitsweng mo go lona.
14E re mo mosong lo atamele ka fa ditsong tsa lona, mme a lotso lo Morena o tla lo supang ka tengwa lo atamele ka fa ditshikeng, mme a losika lo Morena o tla lo supang lo atamele ka fa malapeng, mme a lelapa le Morena o tla le supang le atamele ka banna. 15Mme a ene yo o fitlhelwang a na le tse di hutsitsweng a fisiwe ka molelo, ene le tsotlhe tse o nang natso; gonne o tlodile kgolagano ya Morena, a dira boleo jo bogolo mo go Iseraele.’ ”
16Jaanong Jošua a phakela mo mosong, a atametsa Baiseraele ka fa ditsong tsa bone; ga supiwa lotso lwa Juta.
14:41,42
17Ya re a atametsa ditshika tsa Juta, tengwa ya supa losika lwa ga Sera; ya re a atametsa losika lwa ga Sera ka tatelano ya banna, ga supiwa lelapa la ga Sabedi.
18Ya re a atametsa lelapa la gagwe ka tatelano ya banna, ga supiwa Agane morwa Karemi, morwa Sabedi, morwa Sera, wa lotso lwa Juta. 19Ke fa Jošua a raya Agane a re: “Morwaaka, a ko o nee Morena, Modimo wa Iseraele, tlotlo, o mo nee pako; a ko o mpolelele se o se dirileng; o se ka wa se ntobela.”
20Agane a araba Jošua a re: “Ka nnete, ke leofetse Morena, Modimo wa Iseraele; ke dirile jaana le jaana: 21Mo thopong ka bona kobo e ntle e le nngwe ya kwa Sineare le dišekele di le 200 tsa selefera le lekwete la gouta; bokete jwa lone e le dišekele di le 50; ka di eletsa, ka di tsaya. Bona, di epetswe fa fatshe mo gare ga tente ya me. Selefera e ka fa tlase.”
22Ke fa Jošua a roma barongwi, ba sianela kwa tenteng ya gagwe, ba fitlhela di epetswe mo tenteng ya gagwe, selefera e le ka fa tlase. 23Ba di tsaya, ba di ntsha mo tenteng, ba di isa kwa go Jošua le kwa Baiseraeleng botlhe, ba di baya fa pele ga Morena. 24Ke fa Jošua le Baiseraele botlhe ba ba nang nae ba tsaya Agane morwa Sera le selefera le kobo le lekwete la gouta le bomorwawe le bomorwadie le dikgomo tsa gagwe le diesele tsa gagwe le dinku tsa gagwe le tente ya gagwe le tsotlhe tse a nang natso, ba di isa nae kwa molapong wa Agore.7:24 Ke go re: Tatlhego. 25Mme Jošua a re: “Ke go reng, fa o re isitse mo tatlhegong? Ka moo Morena o tla go isa mo tatlhegong kajeno.” Ke fa Baiseraele botlhe ba mo konopa ka majwe, ba ba fisa ka molelo, ba ba kgobotletsa ka majwe. 26Ba kgobokanya mokoa o mogolo wa majwe mo godimo ga gagwe o o sa ntseng o le teng kajeno. Ke fa Morena a rebega mo bogaleng jo bo tukang jwa gagwe. Ke ka moo leina la felo foo e leng Molapo wa Agore go fitlha letsatsing la kajeno.
Hos. 2:17


text: 2 Jaanong sa ntlha, ke lo rotloetsa gore lo rapelele batho ba mefuta yotlhe ka go kopa Modimo ka tlhoafalo gore a ba thuse lo bo lo mo leboge.2 Gape lo rapelele dikgosi le botlhe ba ba mo maemong a a kwa godimo,*+ gore re tle re tswelele re tshela re ritibetse e bile re le mo kagisong re ikanyega mo Modimong e bile re dira dilo tsotlhe ka tlhoafalo.*+3 Seno se molemo e bile se a amogelesega mo Mmoloking wa rona, e bong Modimo,+4 yo thato ya gagwe e leng gore batho ba mefuta yotlhe ba bolokwe+ mme ba nne le kitso ya boammaaruri.5 Gonne go na le Modimo a le mongwe,+ le motsereganyi a le mongwe+ fa gare ga Modimo le batho,+ e bong Keresete Jesu,+ monna6 yo o neng a ntsha botshelo jwa gagwe go duelela tlhwatlhwa e e neng e tlhokega gore batho botlhe ba gololwe mo boleong,+ mme batho ba tla bua ka seno ka nako e e tshwanetseng.7 Ke gone ka moo Modimo a neng a ntlhoma gore ke rere ke bo ke nne moaposetoloi+ gore ke rute batho ba ditšhaba tse dingwe+ ka tumelo le ka dithuto tsa boammaaruri. Ga ke ake, ke bua boammaaruri.8 Ka jalo, ke eletsa gore mo lefelong lengwe le lengwe banna ba ba ikanyegang* ba tswelele ba rapela,+ ba se ka ba galefa+ kgotsa ba ganetsana le ba bangwe.+9 Gape ke kgothaletsa basadi gore ba ikgabise ka diaparo tse di rulagantsweng sentle, tse di tlotlegang le tse di akanyeditsweng sentle, e seng ka go loga melogo* e e feteletseng le ka go ikgabisa ka gauta kgotsa diperela kgotsa ka go apara diaparo tse di turang thata,+10 mme e nne ka ditiro tse di molemo tse di tshwanelang basadi ba ba ineetseng mo Modimong.+11 A mosadi a didimale* mme a ikobe fa a rutiwa.+12 Ga ke letle mosadi gore a rute kgotsa gore a laole monna, mme o tshwanetse go didimala.*+13 Gonne Adame o ne a bopiwa pele, go tswa foo ga bopiwa Efa.+14 Gape Adame ga a ka a tsiediwa, mme go ne ga tsiediwa mosadi+ a bo a nna moleofi.15 Le fa go ntse jalo, fa mosadi a tshola bana,+ seo se tla mo thibela go dira dilo tse di bosula, fa fela a* tswelela a na le tumelo, a le lorato, a le boitshepo e bile a akanyetsa dilo sentle.*+


text:
141Banna bangwe ba bagolo ba Iseraele ba ne ba tla kwa go nna, ba nna fatshe fa pele ga me.
2Ke fa Lefoko la Morena le tla kwa go nna le re: 3“Morwa-motho, banna bao medimo e e maila ya bone ba e tlotlomaditse mo dipelong tsa bone; ba ipeela sekgopiso sa boikepo jwa bone fa pele ga bone. A ruri ba ka mpotsa, ka ba fa karabo?
4“Ka moo bua nabo, o ba ree o re: ‘Morena Modimo o bua jaana a re: Monna mongwe le mongwe wa Baiseraele yo o tlotlomatsang medimo e e maila ya gagwe mo pelong ya gagwe, a ipeela sekgopiso sa boikepo jwa gagwe fa pele ga gagwe, a tloga a ya kwa moporofeting, nna Morena ke tla mo araba ka nosi ka ntlha ya medimo e mentsi e e maila ya gagwe; 5e le gore ke tshware dipelo tsa Baiseraele tse di ntlhadileng tsotlhe ka ntlha ya medimo e e maila ya bone.’
6“Ka moo raya Baiseraele o re: Morena Modimo o bua jaana a re: Tlhabologang lo tlogeleng medimo e e maila ya lona; sokololang difatlhego tsa lona mo makgapheng aotlhe a lona.
7“ ‘Gonne monna mongwe le mongwe wa Baiseraele le wa baeng ba ba agileng mo go Iseraele yo o ntlhadileng, a sa ntshale morago, mme a tlotlomatsa medimo e e maila ya gagwe mo pelong ya gagwe, a ba a ipeela sekgopiso sa boikepo jwa gagwe fa pele ga gagwe, a tloga a ya kwa moporofeting, a re o mpotsa ka ga tsa gagwe: Nna Morena ke tla mo araba ka nosi. 8Motho yoo ke tla mo leba ka bogale, ke lwa nae, ke mo dira sesupo le seane; ke tla mo nyeletsa mo morafeng wa me, gore lo itse, fa ke le Morena.
9“ ‘Mme fa moporofeti a ka tsietsega, a bua lefoko, moporofeti yoo nna Morena ke tla bo ke mo tsieditse, mme ke tla mo otlololela letsogo, ke mo nyeletsa mo morafeng wa me wa Iseraele.
10Ba tla rwala petso ya boikepo jwa bone. Molato wa moporofeti o tla tshwana fela le molato wa mmotsi, 11gore Baiseraele ba se ka ba tlhola ba ntlhala, ba se ka ba tlhola ba itshekologa ka maleo a bone. Foo ba tla nna morafe wa me, mme nna ke tla nna Modimo wa bone, go bua Morena Modimo.’ ”
12Lefoko la Morena la ba la tla kwa go nna la re: 13“Morwa-motho, fa lefatshe le nteofela ka go senya boikanyo, mme ke le otlololela letsogo, ke le senyetsa seiphediso sa bogobe, ke le romela tlala, ke nyeletsa batho le diruiwa mo go lone.
14Jaanong le fa Noa le Daniele le Jobe ba ka bo ba le mo go lone, banna ba bararo bao, go ne go tla phologa bone fela ka tshiamo ya bone.” Go bua Morena Modimo.
15“Gongwe fa ke ralatsa dibata tse di bosula lefatshe, mme di fetsa batho ba lone gore le fetoge sekaka, fa go se neng go ralala ope teng ka ntlha ya dibata.” 16Morena Modimo o a re: “Le fa banna ba bararo bao ba ka bo ba le mo go lone – ruri ka bophelo jwa me! – ba ka bo ba sa ka ke ba pholosa bomorwaa-bone le e seng bomorwadia-bone. Ba ne ba tla phologa ba le bosi fela, mme lefatshe leo le fetoga sekaka.
17“Gongwe fa ke tlisa tšhaka e e bolayang lefatshe leo ke re: ‘Tšhaka, ralala lefatshe!’ ke nyeletsa batho le diruiwa mo go lone.” 18Morena Modimo o a re: “Jaanong le fa banna ba bararo bao ba ka bo ba le mo go lone – ruri ka bophelo jwa me! – ba ka bo ba sa ka ke ba pholosa bomorwaa-bone le e seng bomorwadia-bone, mme go ne go tla phologa bone ba le bosi fela.
19“Gongwe fa ke romela lefatshe leo leroborobo, ke goromeletsa kgalefo ya me mo go lone ka tshololo ya madi go nyeletsa batho le diruiwa mo go lone.” 20Morena Modimo o a re: “Le fa Noa le Daniele le Jobe ba ka bo ba le mo go lone – ruri ka bophelo jwa me! – ba ka bo ba sa ka ke ba pholosa morwaa-bone ope le e seng morwadia-bone ope. Ba ne ba tla pholosa maphelo a bone fela ka tshiamo ya bone.”
21Gonne Morena Modimo o bua jaana a re: “Le fa ke romela dikotlo tse nne tsa me tse di botlhoko kwa Jerusalema, e leng tšhaka le tlala le dibata tse di bosula le leroborobo go nyeletsa batho le diruiwa teng,
Jer. 15:3
22fela itseng gore go tla sadisiwa ba ba phologang teng, ba ba tla ntshang bomorwaa-bone le bomorwadia-bone teng. Bonang, e tla re ba tswela kwa go lona, mme lo bona tsamao ya bone le ditiro tsa bone, lo gomotsege ka ga tatlhego e ke e digetseng mo Jerusalema le ka ga tsotlhe tse ke di mo diretseng. 23Lo tla gomodiwa ke go bona tsamao ya bone le ditiro tsa bone. Lo tla itse gore tsotlhe tse ke di mo diretseng ga ke a di dira kwa ntle ga lebaka.” Go bua Morena Modimo.


text:
431A ba nkisa kwa kgorong e e lebileng kwa botlhabatsatsi. 2Ka bona kgalalelo ya Modimo wa Iseraele e tla e tswa kwa botlhabatsatsi, e suma jaaka go suma metsi a mantsi. Lefatshe la galalela ka kgalalelo ya ona. 3Pono e ke neng ka e bona e tshwana le pono e nkileng ka e bona, fa Modimo o tla go senya motse; e tshwana le pono e nkileng ka e bona kwa nokeng ya Kebare; ka ba ka wela fa fatshe ka sefatlhego.
4Kgalalelo ya Morena ya tsena mo Ntlong ka kgoro e e lebileng kwa botlhabatsatsi.
10:19
5Ke fa Mowa o ntsholetsa, o nkisa kwa lapeng la ka fa teng, ka fitlhela Ntlo e tletse kgalalelo ya Morena.
1 Dikg. 8:10,11
6Ka utlwa mongwe a bua le nna a le mo Ntlong, monna yole a ntse a eme fa go nna,
7a nthaya a re: “Morwa-motho, fano ke felo ga sedulo sa bogosi sa me, ke felo ga pato ya dinao tsa me, fa ke tla nnang teng mo gare ga Baiseraele ka bosakhutleng. Baiseraele ga ba kitla ba tlhola ba itshekolola leina le le boitshepo la me, le e seng dikgosi tsa bone, ka boaka jwa bone le ka ditoto tsa dikgosi tsa bone le ka dithota tsa tlhabelo tsa bone.
8Kana ba dirile jalo ka go bapisa serepodi sa bone le serepodi sa me le sesana sa mojako sa bone le sa me, go le lobota fela fa gare ga me le bone. Ba ne ba itshekolola leina le le boitshepo la me ka makgapha a bone a ba a dirileng, mo ke bileng ka ba nyeletsa ka bogale jwa me.
9Mme jaanong ba tla tlosa boaka jwa bone le ditoto tsa dikgosi tsa bone fa pele ga me, mme ke tla nna mo gare ga bone ka bosakhutleng.
10“Mme wena morwa-motho, begela Baiseraele Ntlo eo, o e ba tlhalosetse gore ba tlhajwe ke ditlhong ka ntlha ya melato ya bone. A ba lekanye setshwantsho sa yona.
36:32
11Jaanong fa ba tlhajwa ke ditlhong ka ntlha ya tsotlhe tse ba di dirileng, o tshwantshe Tempele le thulaganyo ya yona le matso a yona le matseno a yona le popego yotlhe ya yona. Ba itsise melao yotlhe ya yona le dithulaganyo tsotlhe tsa yona, o di thale fa pele ga matlho a bone gore ba tshegetse dithulaganyo tsa yona le melao yotlhe ya yona ka boikanyo. 12Molao wa Ntlo ke o: A e nne mo godimo ga thaba, mme naga yotlhe ya teng mo tikologong yotlhe e nne boitshepotshepo. Bonang, ke ona molao wa Ntlo.”
13Dilekanyo tsa aletare ka mabogo e ne e le tse – go tewa letsogo le e leng letsogo le le lengwe le bophara jwa seatla: Bogodimo jwa motheo wa yona bo lekana le letsogo, le boatlhamo jwa ona bo lekana le letsogo. Mo ntlheng tsotlhe tsa ona go ne go le ditshegetso; bogodimo jwa tsona e le boatlhamo jwa seatla. Bogodimo jwa aletare ke jo: 14Go tloga motheong o o fa fatshe go fitlha mo godimo ga serepodi se se fa gare e le mabogo a mabedi, boatlhamo jwa sona bo lekana le letsogo; go tloga mo go sona serepodi se se fa gare go fitlha mo godimo ga serepodi se se kwa godimo e le mabogo a mane, boatlhamo bo lekana le letsogo. 15Bogodimo jwa leiso la Modimo e le mabogo a le mane go tloga serepoding seo; dinaka tse nne di ne di tlhomilwe mo dikhutlong tsa leiso la Modimo, di lebile kwa godimo. 16Leiso la Modimo, boleele jwa lone e le mabogo a le 12, le boatlhamo jwa lone e le mabogo a le 12. Le ne le na le ditlhakore tse nne tse di lekalekanang. 17Boleele jwa serepodi se se kwa godimo e le mabogo a le 14, le boatlhamo jwa sona e le mabogo a le 14 mo ditlhakoreng tse nne tsa sona. Lobotanyana lo lo le dikanyetsang43:17 Go tewa leiso. lo le bontlhanngwe jwa letsogo; motheo wa aletare o le letsogo le le lengwe mo tikologong. Mapalamo a yona a ne a lebile kwa botlhabatsatsi.
18A ba a nthaya a re: “Morwa-motho, Morena Modimo o bua jaana wa re: ‘Melao ya aletare, fa e sena go agiwa gore ba bee ditlhabelo tse di fisiwang mo go yona le go e kgatsha ka madi ke e:
Hes. 40:46
19Baperesiti ba Balefi ba e leng ba losika lwa ga Satoke, ba ba atamelang kwa go nna gore ba ntirele, o ba neele poana e nana go nna setlhabelo sa boleo. Morena Modimo o buile jalo. 20O be ò tsee madi mangwe a yona, o a tshase mo dinakeng tse nne le mo dikhutlong tse nne tsa direpodi le mo lobotanyaneng lo lo mo tikologong; ò e tlhapise boleo, ò e ruanye jalo. 21O be ò tsee poana eo ya setlhabelo sa boleo, ò e fise mo felong fa go segetsweng Ntlo ka fa ntle ga Felo-fa-go-Boitshepo. 22Ka letsatsi la bobedi ò tlise phoko e e se nang bogole go nna setlhabelo sa boleo, ò tlhapise aletare boleo, jaaka ba e tlhapisitse boleo ka poana. 23Jaanong fa ò sena go fetsa go e tlhapisa boleo, ò ntshe poana e nana mo dikgomong e e se nang bogole, le phelehu mo letsomaneng e e se nang bogole, 24ò di tlise fa pele ga Morena, mme baperesiti ba di gase ka letswai, ba di tlhabele Morena e le setlhabelo sa phiso. 25O tlhabe phoko ya setlhabelo sa boleo ka letsatsi le letsatsi malatsi a supa. Le gona a ba tlhabe poana e nana ya dikgomo le phelehu ya letsomane tse di se nang bogole jalo. 26A ba ruanye aletare, ba e itshekise, ba e kgakole ka malatsi a supa.
27A ba fetse malatsi ao jalo. Mme e re ka letsatsi la robedi le kwa pele baperesiti ba dire ditlhabelo tse di fisiwang tsa lona le ditlhabelo tsa tebogo tsa lona mo aletareng, mme lo tla nkgatlha,’ go bua Morena Modimo.”


text: 28 Badirabosula ba tshaba go se na ope yo o ba lelekisang,Mme basiami ba itshepa jaaka tau.*+2 Fa go na le botlhanogi mo nageng nngwe, dikgosana tsa yone di tla nna di busa ka go latelana,+Mme kgosana e tla busa nako e telele fa e gakololwa ke motho yo o nang le temogo le kitso.+3 Mohumanegi yo o tsietsang batho ba maemo a a kwa tlase+O tshwana le pula e e gogolang dijalo tsotlhe.4 Ba ba fapogang molao ba galaletsa badirabosula,Mme ba ba ikobelang molao ba a ba galefela.+5 Batho ba ba bosula ga ba ka ke ba tlhaloganya tshiamiso,Mme ba ba senkang Jehofa ba kgona go tlhaloganya sengwe le sengwe.+6 Mohumanegi yo o dirang ka natla gore a nne a ikanyega o botokaGo na le mohumi yo ditsela tsa gagwe di leng bosula.+7 Morwa yo o nang le tlhaloganyo o ikobela molao,Mme yo o itsalanyang le ba ba jang bobe o tlhabisa rraagwe ditlhong.+8 Yo o oketsang khumo ya gagwe ka morokotso+ le ka go tsadisa madiO e kokoanyetsa motho yo o utlwelang bahumanegi botlhoko.+9 Yo o ganang go reetsa molao,Tota le thapelo ya gagwe e makgapha mo Modimong.+10 Yo o tsietsang ba ba siameng gore ba tsamaye mo tseleng e e bosula o tla wela mo khuting e a e epileng,+Mme ba ba se nang molato ba tla nna le boswa jwa se se molemo.+11 Motho yo o humileng o ipona a le botlhale,+Mme mohumanegi yo o nang le temogo o kgona go itse boammaaruri ka ene.+12 Fa basiami ba fenya, go nna le boitumelo jo bogolo,Mme fa badirabosula ba nna le taolo, batho ba a iphitlha.+13 Motho yo o fitlhang maleo a gagwe ga a kitla a atlega,+Mme yo o ipolelang maleo a gagwe a bo a a tlogela o tla utlwelwa botlhoko.+14 Go itumela motho yo o nnang a disitse,*Mme ope fela yo o thatafatsang pelo ya gagwe o tla wela mo masetlapelong.+15 Mmusi yo o bosula yo o busang batho ba ba sa kgoneng go itshireletsa+O tshwana le tau e e dumang le bera e e ipaakanyetsang go tlhasela.16 Moeteledipele yo o se nang temogo o dirisa taolo ya gagwe ka tsela e e sa siamang,+Mme motho yo o tlhoileng go huma ka ditsela tse di sa siamang o tla tshela lobaka lo loleele.+17 Motho yo o tshwenngwang ke molato wa go bo a bolaile motho, o tla nna a tshaba go fitlha a tsena mo lebitleng.*+A motho ope a se ka a mo ema nôkeng.18 Motho yo o tsamayang ka go tlhoka molato o tla bolokwa,+Mme motho yo ditsela tsa gagwe di sokameng o tla wa ka tshoganyetso.+19 Motho yo o lemang tshimo ya gagwe o tla nna le dijo tse dintsi,Mme yo o lelekisang dilo tse di se nang mosola o tla welwa ke lehuma.+20 Motho yo o ikanyegang o tla amogela masego a mantsi,+Mme yo o potlakelang go huma ga a kitla a tlhoka molato.+21 Go tsaya letlhakore ga go a siama;+Le fa go ntse jalo, motho a ka dira se se sa siamang e le fela gore a bone thathana ya senkgwe.22 Motho yo o pelotshetlha* o gagamalela go nna le dikhumo,A sa itse gore o tla welwa ke lehuma.23 Ope fela yo o kgalemelang motho,+ o tla ratiwa morago ga moo+Go na le motho yo o tsietsang ka loleme lo lo borethe.24 Ope fela yo o kgothosang rraagwe le mmaagwe a bo a re, “Ga go phoso,”+Ke molekane wa motho yo o senyang.+25 Motho yo o bogagaru* o baka dikgaogano,Mme ope fela yo o ikanyang Jehofa o tla atlega.*+26 Ope fela yo o ikanyang pelo ya gagwe ke sematla,+Mme yo o tsamayang ka botlhale o tla falola.+27 Ope fela yo o abelang bahumanegi ga a kitla a tlhoka sepe,+Mme yo o tswalang matlho a gagwe fa a ba bona o tla amogela diphutso tse dintsi.28 Fa badirabosula ba nna le taolo, motho o a iphitlha,Mme fa ba nyelela, basiami ba a oketsega.+


text:
21Banaka, dilo tse ke di lo kwalela gore lo se ka lwa leofa. Mme fa mongwe a leofa, re na le Mmueledi mo go Rara, e bong Jesu Keresete yo o tshiamo.
Baheb. 7:25
2Ene yoo ke thuanyo ya maleo a rona, mme e seng ya maleo a rona fela, mme e bile ke ya maleo a lefatshe lotlhe.
3Se re itseng ka sona gore re a mo itse, ke fa re tshegetsa ditaolo tsa gagwe. 4Yo o reng: “Ke a mo itse,” mme a sa tshegetse ditaolo tsa gagwe, ke moaki, e bile ga go na boammaaruri mo go ene. 5Mongwe le mongwe yo o tshegetsang Lefoko la gagwe, ruri lorato lwa Modimo lo mo go ene ka botlalo. Ke sona se re itseng ka sona gore re mo go ene.
6Yo o reng, o ntse mo go ene, o tshwanetse go sepela ka esi jaaka le ene a ne a sepela.
7Baratwi, ga ke lo kwalele taolo e ntšhwa; ke taolo e kgologolo e lo sa leng lo e tshola go tloga tshimologong. Taolo e kgologolo ke Lefoko le lo le utlwileng go tloga tshimologong.
8Le fa go ntse jalo ke lo kwalela taolo e ntšhwa, gona ke nnete mo go ene le mo go lona; gonne lefifi le a anoga, mme lesedi la boammaaruri le setse le phatsima.
9Yo o reng, o mo leseding, mme a tlhoile mongwe-ka-ene, o sa ntse a le mo lefifing le jaanong.
10Yo o ratang mongwe-ka-ene o ntse mo leseding, ga go na sekgopi mo go ene. 11Mme yo o tlhoileng mongwe-ka-ene o mo lefifing, e bile o tsamaya mo lefifing, mme ga a itse kwa o yang teng, ka lefifi le mo foufaditse matlho.
12Banaka, ke a lo kwalela; gonne lo itshwaretswe maleo ka ntlha ya leina la gagwe. 13Borra, ke a lo kwalela; gonne lo itse ene yo o ntseng a le teng go tswa tshimologong. Makau, ke a lo kwalela; gonne lo fentse yo-o-bosula.
14Banaka, ke lo kwaletse; gonne lo itse Rara. Borra, ke lo kwaletse; gonne lo itse ene yo o ntseng a le teng go tloga tshimologong. Makau, ke lo kwaletse; gonne lo thata, mme Lefoko la Modimo le ntse mo go lona, lo bile lo fentse yo-o-bosula.
15Lo se ka lwa rata lefatshe, le fa e le dilo tse di mo lefatsheng. Fa mongwe a rata lefatshe, lorato lwa ga Rara ga lo yo mo go ene.
16Gonne tsotlhe tse di mo lefatsheng, e bong keletso ya nama le keletso ya matlho le mabela a bophelo, ga se tse di tswang mo go Rara, ke tse di tswang mo lefatsheng. 17Lefatshe lone le a feta le keletso ya lone, mme yo o dirang go rata ga Modimo o nna ka bosakhutleng.
18Banaka, ke nako ya bofelo, mme go ntse jaaka lo kile lwa utlwa gore moganetsa-Keresete o e tla; go setse go tsogile baganetsa-Keresete ba bantsi jaanong. Ke ka gona moo re itseng gore ke nako ya bofelo.
19Ba dule mo go rona, mme e ne e se ba rona; gonne fa e ka bo e ne e le ba rona, ba ka bo ba sa na le rona. Mme go tshwanetse ga bonala, fa e se ba rona botlhe.
20Mme lona lo na le tlotso e e tswang mo Moitsheping, lo bile lo itse tsotlhe.
21Ga ke a lo kwalela, ka lo sa itse boammaaruri, mme e le ka lo bo itse, le ka go se na maaka ape a a ka tswang mo boammaaruring.
22Moaki ke mang fa e se ene yo o latolang a re: Jesu ga se Keresete? Ke ene moganetsa-Keresete yo o itatolang Rara le Morwa. 23Mongwe le mongwe yo o itatolang Morwa, le Rara ga a na nae; yo o ipolelang Morwa, le Rara o na nae.
Joh. 5:23
24Se lo sa leng lo se utlwa go tloga tshimologong, a se nne mo go lona. Fa se lo sa leng lo se utlwa go tloga tshimologong se ntse mo go lona, le lona lo tla nna mo go Morwa le mo go Rara.
25Mme tsholofetso e o e re solofeditseng ke e: E bong bophelo jo bo sa khutleng.
26Dilo tse ke di lo kwaletse ka ntlha ya bone ba ba lo timetsang. 27Mme lona, tlotso e lo e amogetseng mo go ene, e ntse mo go lona; ga go batlege gore lo rutwe ke ope; mme go ntse jaaka tlotso ya gagwe e lo ruta ka ga tsotlhe, ke yona boammaaruri, ga se maaka; nnang he mo go ene, fela jaaka e lo rutile.
Joh. 16:13
28Mme jaanong, banaka, nnang mo go ene gore e re fa a bonatsega, re nne le phuthologo, mme re se ka ra tlhajwa ke ditlhong fa pele ga gagwe, mogang a tlang.
29Fa lo itse gore ene o tshiamo, lo nne lo itse gore le mongwe le mongwe yo o dirang tshiamo o tsetswe ke ene.


text:
A O TLHAMILWE?
Modikologo wa Botshelo Jwa Tsie ya Cicada
DITSHENEKEGI tse di bidiwang di-cicada di tshwana le ditsie e bile di fitlhelwa mo dikontinenteng tsotlhe ntle le kwa Antarctica. Mme kwa bokonebotlhaba jwa America, go na le mofuta mongwe wa di-cicada o o sa bolong go gakgamatsa baithutatshelo ka lobaka lo loleele.
Akanya ka seno: Di-cicada di le dimilione di tlhagelela ka nakwana ka nako ya dikgakologo mme di bonala dibeke di le mmalwa fela. Fa di tlhagelela, di apola letlalo la tsone, di letsa molodi o o kwa godimo, di a fofa, di a tsala di bo di swa. Se se gakgamatsang ke gore, bana ba tsone ba tlhagelela morago ga dingwaga di le 13 kgotsa di le 17, go ikaegile ka mofuta wa setshedi. Ditshenekegi tseno di dira eng ka dingwaga tseo tsotlhe?
Go araba potso eo, re tshwanetse go tlhaloganya modikologo wa botshelo jwa ditsie tseno. Beke morago ga gore di tlhagelele, ditshenekegi tse di namagadi di baya mae a le 400 go ya go a le 600 mo dikaleng tsa setlhare. Morago ga moo, tse di godileng di a swa. Mo dibekeng di le mmalwa tse di latelang, mae a a thubega mme ditshenekegi tse dinnye di wela fa fatshe, di tsena mo mmung di bo di simolola go monya metsi a a mo meding ya dikala kgotsa ya ditlhare ka dingwaga di le mmalwa. Morago ga dingwaga di le 13 kgotsa di le 17, ditshenekegi tseo tse di godileng di a tlhagelela di bo di tsweletsa modikologo oo gape.
Go ya ka makasine wa Nature, modikologo o o raraaneng wa botshelo jwa di-cicada “ga o bolo go gakgamatsa baitsesaense ka dingwaga di le makgolokgolo . . . Tota le gompieno, baithuti ba ditshedi ba sa ntse ba leka go tlhaloganya gore mokgwa o o sa tlwaelegang wa botshelo jwa ditshenekegi tseno, o simologile jang.” Ke selo se diphologolo tse dingwe di sa se direng.
O akanya eng? A modikologo wa botshelo jwa di-cicada o itlhagetse ka boone fela? Kgotsa a o tlhamilwe?


text:
Jesu o bolelela pele gore Petere o tla mo itatola (36-38)
13 Jaanong Jesu o ne a itse pele ga moletlo wa Tlolaganyo gore nako ya gagwe ya gore a tswe mo lefatsheng leno mme a ye kwa go Rara+ e ne e tlile.+ Mme e re ka a ne a rata balatedi ba gagwe, o ne a ba rata go fitlha kwa bokhutlong.+2 Ba ne ba ntse ba ja dijo tsa maitseboa, mme Diabolo o ne a setse a dirile gore Judase Isekariota,+ morwa Simone a akanye ka go rekisa* Jesu.+3 Ka jalo, e re ka Jesu a ne a itse gore Rara o ne a tsentse dilo tsotlhe mo diatleng tsa gagwe le gore o ne a tswa kwa Modimong e bile o ne a ya kwa Modimong,+4 o ne a ema a tlogela dijo tsa maitseboa mme a beela diaparo tsa gagwe tsa ka fa ntle kwa thoko. Mme o ne a tsaya toulo a bo a ipofa ka yone mo lothekeng.*+5 Morago ga moo o ne a tshela metsi mo sekotleleng a bo a simolola go tlhapisa dinao tsa barutwa ba gagwe le go di phimola ka toulo e a neng a ipofile* ka yone.6 Foo o ne a tla mo go Simone Petere. Petere o ne a mo raya a re: “Morena, a o ntlhapisa dinao?”7 Jesu o ne a mo araba a re: “Se ke se dirang ga o se tlhaloganye gone jaanong, mme o tla se tlhaloganya morago ga dilo tseno.”8 Petere o ne a mo raya a re: “Ga nkitla ke go letla o ntlhapisa dinao.” Jesu o ne a mo raya a re: “Fa ke sa go tlhapise,+ o ka se kgone go nna le nna.”9 Simone Petere o ne a mo raya a re: “Morena, o se ka wa ntlhapisa dinao fela, mme o ntlhapise le diatla le tlhogo.”10 Jesu o ne a mo raya a re: “Ope fela yo o setseng a tlhapile, mmele wa gagwe otlhe o phepa, ka jalo, o tlhoka go tlhapisiwa dinao fela. Mme lona lo phepa, le fa go ntse jalo, e seng lona lotlhe.”11 Gonne o ne a itse motho yo o neng a tla mo rekisa.+ Ke gone ka moo a neng a re: “Ga lo phepa lotlhe.”12 Fa a sena go ba tlhapisa dinao le go apara diaparo tsa gagwe tsa ka fa ntle, o ne a nna fa tafoleng gape a bo a ba raya a re: “A lo tlhaloganya se ke neng ke se dira mo go lona?13 Lo mpitsa ‘Moruti’ le ‘Morena,’ mme lo nepile, ka gonne ke ene.+14 Ka jalo, fa ke le Morena e bile ke le Moruti mme ke ile ka lo tlhapisa dinao,+ le lona lo tshwanetse* go tlhapisana dinao.+15 Gonne ke lo tlhometse sekao, gore fela jaaka ke ne ka dira mo go lona, le lona lo tshwanetse go dira jalo.+16 Ammaaruri ammaaruri ke a lo bolelela, motlhanka ga a mogolo go feta mong wa gagwe, e bile motho yo o romilweng ga a mogolo go feta yo o mo romileng.17 Fa lo itse dilo tseno, lo tla itumela fa lo di dira.+18 Ga ke bue ka ga lona lotlhe; ke itse ba ke ba tlhophileng. Mme seno se ne sa direga e le gore lokwalo lono lo tle lo diragadiwe:+ ‘Motho yo o neng a ja le nna o ntlhanogetse.’*+19 Go tloga mo nakong eno, ke lo bolelela go ise go diragale, gore fa go diragala lo tle lo dumele gore ke ene.+20 Ammaaruri ammaaruri ke a lo bolelela, ope fela yo o amogelang mongwe yo ke mo romang,+ o amogela le nna, mme ope fela yo o nkamogelang, o amogela le Ene yo o nthomileng.”+21 Fa Jesu a sena go bua dilo tseno, o ne a tshwenyega thata, mme o ne a bua phatlalatsa a re: “Ammaaruri ammaaruri ke a lo bolelela, mongwe wa lona o tla nthekisa.”*+22 Barutwa ba ne ba simolola go lebana, ba sa itse gore o ne a bua ka mang.+23 Mongwe wa barutwa ba gagwe, yo Jesu a neng a mo rata,+ o ne a ntse gaufi thata le* Jesu.24 Ka jalo, Simone Petere o ne a leba morutwa yono ka kelotlhoko* a bo a mo raya a re: “Re bolelele gore o bua ka mang.”25 Ka jalo, morutwa yono o ne a ikaega ka Jesu a bo a mo raya a re: “Morena, ke mang?”+26 Jesu o ne a araba a re: “Ke yo ke tla mo nayang senkgwe seno se ke se inang mo sopong.”+ Ka jalo, fa a sena go ina senkgwe mo sopong, o ne a se naya Judase, morwa Simone Isekariota.27 Fa Judase a sena go tsaya senkgwe seo, Satane o ne a tsena mo go ene.+ Ka jalo, Jesu o ne a mo raya a re: “Se o se dirang, se dire ka bonako thata.”28 Le fa go ntse jalo, go ne go se ope wa ba ba ntseng fa tafoleng yo o neng a itse gore ke ka ntlha yang fa a ne a mmolelela seo.29 Tota e bile, e re ka Judase a ne a tshwara letlole la madi,+ bangwe ba ne ba ithaya ba re Jesu o ne a mo raya a re, “Reka dilo tse re di tlhokelang moletlo,” kgotsa gore a neye bahumanegi sengwe.30 Ka jalo, fa a sena go tsaya senkgwe seo, o ne a tswa ka yone nako eo. Mme go ne go le bosigo.+31 Ka jalo, fa a sena go tswa, Jesu o ne a re: “Jaanong Morwa motho o galaleditswe,+ le Modimo o galaleditswe ka ntlha ya gagwe.32 Modimo ka boene o tla mo galaletsa,+ mme o tla mo galaletsa ka yone nako eo.33 Bana ba bannye, ke na le lona ka lobakanyana. Lo tla mpatla; mme fela jaaka ke ne ka raya Bajuda ke re, ‘Kwa ke yang gone ga lo ka ke lwa tla gone,’+ jaanong le lona ke lo bolelela se se tshwanang.34 Ke lo naya taelo e ntšha ya gore lo ratane; fela jaaka ke lo ratile,+ le lona lo tshwanetse go ratana.+35 Fa lo ratana, batho botlhe ba tla lemoga gore lo barutwa ba me.”+36 Simone Petere o ne a mo raya a re: “Morena, o ya kae?” Jesu o ne a mo araba a re: “Ga o ka ke wa kgona go tsamaya le nna kwa ke yang teng gone jaanong, mme o tla tla moragonyana.”+37 Petere o ne a mo raya a re: “Morena, ke ka ntlha yang fa nka se kgone go tsamaya le wena gone jaanong? Ke ikemiseditse go go swela.”+38 Jesu o ne a mo araba a re: “A ruri o ikemiseditse go ntshwela? Ammaaruri ammaaruri ke a go bolelela, pele ga mokoko o lela, o tla bo o intatotse gararo.”+


text:
Lefèvre d’Étaples—O ne A Batla Gore Batho ba Maemo a a Kwa Tlase ba Itse Lefoko la Modimo
SO mongwe ka Sontaga mo masimologong a bo1520, baagi ba motsana wa Meaux o o gaufi le Paris, ba ne ba sa dumele se ba se utlwang kwa kerekeng. Ba ne ba reeditse Diefangele di balwa ka puo ya bone ya Sefora e seng ka Selatine!
Moranodi wa Diefangele tseo e bong Jacques Lefèvre d’Étaples (Jacobus Faber Stapulensis ka Selatine) o ne a kwalela tsala ya gagwe a re: “O ka se dumele tsela e Modimo a thusang batho ba maemo a a kwa tlase ka yone gore ba tlhaloganye Lefoko la gagwe.”
Ka nako eo, Kereke ya Katoliki le baithutabodumedi ba kwa Paris ba ne ba thibela batho go dirisa dithanolo tsa Baebele tsa dipuo tse batho ba maemo a a kwa tlase ba neng ba di tlhaloganya. Ka jalo, ke eng se se dirileng gore Lefèvre a ranolele Baebele mo puong ya Sefora? Mme o ne a thusa jang batho ba maemo a a kwa tlase go tlhaloganya Lefoko la Modimo?
GO BATLA BOKAO JWA MMATOTA JWA DIKWALO
Pele Lefèvre a nna moranodi wa Baebele, tiro ya gagwe e ne e le go busetsa bokao jwa ntlhantlha jwa dibuka tsa bogologolo tsa filosofi le tsa thutabodumedi. O ne a lemogile gore tsela e e phoso e baranodi ba neng ba akanya ka yone e dirile gore ba fetole bokao jwa mekwalo ya bogologolo. E re ka a ne a batla go itse bokao jwa mmatota jwa mekwalo ya bogologolo, o ne a simolola go ithuta Baebele e Kereke ya Katoliki e neng e e dirisa thata e leng Vulgate ya Selatine.
Go ithuta ga gagwe Dikwalo go ile ga dira gore a feleletse a re: “Go ithuta boammaaruri ka Modimo ke gone fela go leretseng motho tsholofelo . . . ya boitumelo jwa mmatota.” Ka jalo, Lefèvre o ne a tlogela go ithuta filosofi mme a fetsa nako ya gagwe a ranola Baebele.
Lefèvre o ne a tlhabolola dibuka tse tlhano tsa Pesalema * ka Selatine mme ka 1509 o ne a gatisa diphetogo tseo go akaretsa le tse a ileng a di dira mo Vulgate. Go farologana le baithutabodumedi ba nako ya gagwe, o ne a leka ka natla go batla “bokao jwa mmatota” jwa ditemana tsa Baebele. Baithuti bangwe ba Baebele le balweladiphetogo ba ne ba latela mokgwa o a neng a ranola Dikwalo ka one.—Bona lebokoso le le reng, “ Kafa Lefèvre a Ileng a Tlhotlheletsa Martin Luther ka Gone.”
Lefèvre yo e neng e le Mokatoliki o ne a dumela gore diphetogo di ka dirwa mo kerekeng fa fela batho ba maemo a a kwa tlase ba ka rutiwa Dikwalo sentle. Mme seno se ne se ka direga jang e re ka nako eo Dikwalo tse di boitshepo di ne di le gone fela ka Selatine?
THANOLO YA BAEBELE E BOTLHE BA KA NNANG LE YONE
Lefèvre o ne a rata Lefoko la Modimo thata mo a neng a ipeela mokgele wa go dira gore batho ba le bantsi ba nne le lone. Go fitlhelela mokgele oo, ka June 1523, o ne a gatisa dibolumo tse dinnye tse pedi tsa Diefangele ka puo ya Sefora. Go ne go le motlhofo gore batho ba maemo a a kwa tlase ba nne le Baebele eo e nnye ka gonne e ne e sa ture jaaka Baebele e tona.
Batho ba maemo a a kwa tlase ba ne ba itumetse thata. Banna le basadi ba ne ba tlhagafaletse go bala mafoko a ga Jesu ka puo ya bone mo dikhopi tsa ntlha tse 1 200 di neng tsa fela morago ga dikgwedi di le mmalwa fela.
O NE A SIRELETSA BAEBELE KA BOPELOKGALE
Mo matsenong a Diefangele tsa gagwe, Lefèvre o ne a tlhalosa gore o ile a di ranolela ka Sefora gore “maloko a maemo a a kwa tlase” a kereke a “kgone go ithuta boammaaruri jo bo mo diefangeleng tseno fela jaaka ba ba nang le tsone ka Selatine.” Ke eng fa Lefèvre a ne a ikemiseditse go thusa batho ba maemo a a kwa tlase go tlhaloganya dithuto tsa Baebele?
Lefèvre o ne a itse sentle gore dithuto le difilosofi tse di sa siamang tsa batho di ile tsa senya Kereke ya Katoliki. (Mareko 7:7; Bakolosa 2:8) Mme o ne a tlhatswegile pelo gore nako e ne e gorogile ya gore Diefangele di “itsisiwe mo lefatsheng lotlhe gore batho ba se ka ba tlhola ba timediwa ke dithuto tse di phoso tsa batho.”
Lefèvre o ne a leka go senola dilo tse di phoso tse di neng di buiwa ke batho ba ba neng ba le kgatlhanong le Baebele ya Sefora. O ne a senola boitimokanyi jwa bone fa a ne a re: “Ba tla kgona jang go ruta [batho] go ikobela ditaelo tsa ga Jesu Keresete, fa ba sa ikemisetsa go letla batho ba maemo a a kwa tlase gore ba bone le go bala Efangele ya Modimo ka puo ya bone?”—Baroma 10:14.
Ga go gakgamatse go bo baithutabodumedi ba Yunibesithi ya Paris ba bo ba ile ba itlhaganelela go leka go didimatsa Lefèvre. Ka August 1523, ba ne ba gana gore Baebele e ranolwe le go tlhalosiwa mo dipuong tsa batho botlhe ba re seo se “ka ama Kereke.” Fa Kgosi ya Fora e bong Francis I a ka bo a ne a sa tsereganya, Lefèvre a ka bo a ile a tsewa e le mokgelogi.
O NE A WETSA TIRO YA GAGWE GO SA ITSIWE
Lefèvre ga a ka a letla gore dikganetsano di mo iteye tsebe mo tirong ya gagwe ya go ranola Baebele. Ka 1524, morago ga go fetsa thanolo ya Dikwalo Tsa Segerika (tse di bidiwang Tesetamente e Ntšha), o ne a golola thanolo ya Pesalema ka Sefora gore badumedi ba kgone go rapela “ka pelo e e feletseng le ka maikutlo a a kwa teng.”
Baithutabodumedi ba kwa Yunibesithing ya Paris ga ba a ka ba senya nako, ba ile ba sekaseka ka kelotlhoko tiro ya ga Lefèvre. Ka bonako fela ba ne ba laela gore thanolo ya gagwe ya Dikwalo Tsa Segerika e fisiwe phatlalatsa ba re ditemana dingwe di “dumalana le magatwe a ga Luther.” Fa baithutabodumedi ba mmitsa gore a tle go itlhalosa, Lefèvre ga a ka a ba araba go na le moo, o ne a tshabela kwa Strasbourg. Fa a le koo, o ne a tswelela ka tiro ya go ranola Baebele mo sephiring. Le fa bangwe ba ne ba re go tshaba ga gagwe go ne go bontsha bogatlapa, ene o ne a dumela gore e ne e le tsela e e siameng ya go araba batho ba ba neng ba sa anaanele “diperela” tse di tlhwatlhwakgolo tse di mo Baebeleng.—Mathaio 7:6.
Morago ga ngwaga a tshabile, Kgosi Francis I o ne a tlhoma Lefèvre gore e nne motlhatlheledi wa morwawe wa dingwaga tse nnè e bong Charles. Kabelo eno e ne ya naya Lefèvre nako e ntsi ya go feleletsa go ranola Baebele. Ka 1530, Mmusimogolo Charles V o ne a ntsha tetla ya gore Baebele e e feletseng e Lefèvre a e ranotseng e gatisiwe kwa ntle ga Fora kwa Antwerp. *
GO SOLOFELA DILO TSE DIKGOLO MME A SA IKWATLHAYE
Lefèvre o ne a eleditse gore kereke e latlhe dingwao tsa batho mme e boele kwa kitsong ya boammaaruri ya Dikwalo. O ne a dumela ka pelo yotlhe gore “Mokeresete mongwe le mongwe o na le tshwanelo le tetla ya go bala Baebele le go e ithuta.” Ke ka moo a ileng a leka ka natla gore batho botlhe ba nne le Baebele. Le fa keletso ya ga Lefèvre ya go tlisa diphetogo tse dikgolo mo kerekeng e ile ya itaya se fololetse, Lefèvre o tlogetse boswa jo bogolo—o thusitse batho ba maemo a a kwa tlase go itse Lefoko la Modimo.
^ ser. 8 Fivefold Psalter e ne e na le dithanolo di le tlhano tsa Pesalema di tsentswe mo dikholomong tse di farologaneng go akaretsa le lenaane la direto tse Modimo a bidiwang ka tsone le leina la Modimo le le emelwang ke ditlhaka tse nnè tsa Sehebera e leng Thaterakeramatone.
^ ser. 21 Dingwaga tse tlhano moragonyana, ka 1535, moranodi wa Mofora e bong Olivétan o ne a golola thanolo ya Baebele e e neng e theilwe mo dipuong tsa ntlhantlha. O ne a dirisa dithanolo tsa ga Lefèvre fa a ranola Dikwalo Tsa Segerika.


text:
71Bomorwa Isašare ke Thola le Phua le Jašube le Simerone, ba bane.
Num. 26:23,24
2Bomorwa Thola ke Usi le Refaya le Jeriele le Jamai le Ibesame le Samuele; ke tsona ditlhogo tsa dikgoro tsa ga gabo Thola e le bagale. Ba kwadilwe lokwalong ka fa tlhomaganong ya bone. Palo ya bone mo metlheng ya ga Dafita e ne e le 22 600. 3Morwa Usi e ne e le Iseraya; bomorwa Iseraya e le Migaele le Obatya le Joele le Isia, ba batlhano, e le ditlhogo botlhe. 4Mme mephato ya batlhabani ba le 36 000 e ne e na nabo ka fa tlhomaganong ya malapa a bone; gonne ba ne ba na le basadi ba bantsi le bana ba bantsi. 5Ba ga gabo Isašare ba ditshika tsotlhe tsa gagwe e ne e le batlhabani ba ba pelokgale; botlhe mmogo ba ne ba le 87 000 ka fa ba kwadilweng ka teng mo lokwalong lwa ditshika.
6Bomorwa Benyamene e ne e le Bela le Begere le Jediaele, ba bararo.
Gen. 46:21
7Bomorwa Bela e ne e le Esebone le Usi le Usiele le Jerimothe le Iri, tlhogo tse tlhano tsa dikgoro, batlhabani ba ba pelokgale. Lokwalo lwa ditshika tsa bone lwa bala ba le 22 034.
8Bomorwa Begere e ne e le Semira le Joase le Eliesere le Eleyoenai le Omeri le Jeremothe le Abia le Anathothe le Alemethe; botlhe bao e le bomorwa Begere. 9Ba ne ba kwalwa lokwalong ka fa tlhomaganong ya bone e le ditlhogo tsa dikgoro le batlhabani ba ba pelokgale ba le 20 200.
10Morwa Jediaele e ne e le Bilehane; bomorwa Bilehane e le Jeuse le Benyamene le Ehute le Kenaana le Sethane le Tharesise le Ahisahare. 11Botlhe bao e ne e le bomorwa Jediaele e le ditlhogo tsa dikgoro le batlhabani ba ba pelokgale ba le 17 200 ba ba bololang mephatong go tlhabana. 12Suphime le Huphime e ne e le bomorwa Ire; Hušime e le morwa Ahere.
13Bomorwa Nafetale morwa Bileha e ne e le Jahaseele le Kuni le Jesere le Sadume.
14Bomorwa Manase ke Aseriele le Magire, rraagwe Gileate, ba a ba tshotseng le mogadingwana wa gagwe wa Mosiria.
15Gileate a tsaya mosadi yo leina la gagwe e leng Maaga, leina la kgaitsadie e le Hamolegethe, la morwa-rraagwe e le Selofehate. Mme Selofehate o ne a na le bomorwadi fela.
16Maaga mosadi wa ga Gileate a belega morwa, a mo taya leina la Pherese, leina la monnawe e le Serese; bomorwawe e le Ulame le Rekeme. 17Morwa Ulame e ne e le Betane. Ke bone bomorwa Gileate morwa Magire morwa Manase.
18Kgaitsadie Hamolegethe a belega Išote le Abiesere le Magala. 19Bomorwa Semita morwa Gileate e ne e le Ayane le Šegeme le Lekhi le Aniame.
20Morwa Eferaime e ne e le Suthela, morwawe e le Berete, morwawe e le Thahathe, morwawe e le Eleata, morwawe e le Thahathe,
21morwawe e le Sabate, bomorwawe e le Suthela le Esere le Eleate. Bao ba ne ba bolawa ke banna ba Gathe, ba e neng e le beng ba lefatshe, ka ba ne ba bolotse go ba amoga diruiwa. 22Mme rraabo Eferaime a ba hutsafalela malatsi a mantsi, mme bomorwa-rraagwe ba tla go mo gomotsa. 23A ba a tsena mo mosading wa gagwe, mme a nna moimana a belega morwa, mme monna a mmitsa Beria;7:23 Ke go re: Tatlhegong. gonne go ne go dirafaletse lelapa la gagwe jalo sebakeng sa tatlhego.
24Morwadie e ne e le Seera; ene a aga Bethorone wa kwa tlase le wa kwa godimo le Usene-Seera.
25Morwawe e ne e le Refa, morwawe e le Resefe, morwawe e le Thela, morwawe e le Thahane, 26morwawe e le Laetane, morwawe e le Amihute, morwawe e le Elisama,
27morwawe e le Nune, morwawe e le Jošua.
28Boswa jwa bone le magae a bone e ne e le Bethele le metsana ya teng le Naarane kwa botlhabatsatsi le Gesere le metsana ya teng kwa bophirimatsatsi le Šegeme le metsana ya teng go ya go fitlha kwa Aya le metsana ya teng.
29Magae a boora Manase e ne e le Betšheane le metsana ya teng le Thaenage le metsana ya teng le Megito le metsana ya teng le Dore le metsana ya teng. Ke gona fa go neng go agile bomorwa Josefa morwa Iseraele.
30Bomorwa Asere e ne e le Imena le Iswa le Iswi le Beria le Sera, kgaitsadia-bone.
31Bomorwa Beria e ne e le Hebere le Malekhiele; ke ene rraagwe Biresaithe.
32Mme Hebere a tsala Jafelete le Somere le Hothame le Sua, kgaitsadia-bone.
33Bomorwa Jafelete e ne e le Phasage le Bimehale le Ašefathe; ke bone bomorwa Jafelete.
34Bomorwa Semere, morwa-rraagwe, e ne e le Rohaga le Huba le Arame.
35Bomorwa Hothame, morwa-rraagwe, e ne e le Sofa le Imena le Selese le Amale.
36Bomorwa Sofa e ne e le Sua le Harenefere le Suale le Beri le Imera 37le Besere le Hote le Sama le Silesa le Itherane le Beera.
38Bomorwa Jethere e ne e le Jefune le Fisepha le Ara. 39Bomorwa Ula e ne e le Ara le Haniele le Risia.
40Botlhe bao e ne e le boora Asere, e le ditlhogo tsa dikgoro, e le batlhabani ba ba pelokgale ba ba tlhaotsweng, e le ditlhogo tsa baeteledipele. Palo ya bone ba ba kwadilweng mo lokwalong lwa mephato mo ntweng e ne e le banna ba le 26 000.


text:
391“Wena morwa-motho, rerela Gogo, mmolelele petso pele ò re: ‘Morena Modimo o bua jaana o a re: Bona, ke tla lwa nao, wena Gogo, kgosi ya Roše le Mesege le Thubale.
2Ke tla go oka, ke go goga, ke go bolotsa kwa mafelelelong a bokone, ke go isa kwa dithabeng tsa Iseraele. 3Ke tla phaila bora jwa gago mo seatleng sa gago sa molema; ke diga metsu ya gago mo seatleng sa gago se se jang. 4O tla wa mo dithabeng tsa Iseraele, wena le mephato yotlhe ya gago le merafe e e nang nao. Ke tla go dira dijo tsa dinonyane tse di mefutafuta tse di gagolang le tsa dibata tsa naga. 5O tla namalala mo nageng, gonne ke buile jalo,’ go bua Morena Modimo. 6‘Ke tla latlhela molelo kwa go Magogo le kwa go ba ba agileng fa lewatleng ba iketlile gore ba itse, fa ke le Morena. 7Leina la me le le boitshepo ke tla le itsise mo morafeng wa me wa Iseraele, ke sa tlhole ke leseletsa leina la me le le boitshepo go itshepololwa. Ditšhaba di tla itse jalo, fa ke le Morena yo o boitshepo mo go Iseraele.
8“ ‘Bonang, go e tla, go a dirafala,’ go bua Morena Modimo. ‘Ke lone letsatsi le ke buileng ka ga lone. 9Baagi ba metse ya Iseraele ba tla tswela kwa ntle, ba gotsa molelo, ba o sotetsa ka dibolai ka thejana le thebe le bora le metsu le molamu le lerumo. Ba tla besa molelo ka tsona sebaka sa dinyaga di supa.
10Ga ba nke ba rwalela dikgong mo nageng le e seng go di rema mo dikgweng; gonne ba tla gotsa molelo ka dibolai. Ba tla thopa tsa bathopi ba bone, ba thukhutha tsa bathukhuthi ba bone,’ go bua Morena Modimo.
11“ ‘E tla re ka letsatsi leo ke neele Gogo felo ga mabitla mo lefatsheng la Iseraele, e leng mogorogoro wa baeti ntlheng ya botlhabatsatsi ya lewatle la letswai; mabitla a tla thibela baeti. Gogo le bontsi jotlhe jwa gagwe ba tla fitlhwa teng, go bidiwa “Mogorogoro wa makoko a ga Gogo”. 12Baiseraele ba tla nna ba ba fitlha dikgwedi tse supa gore ba itshekise lefatshe. 13Batho botlhe ba lefatshe leo ba tla ba fitlha. E tla nna tlotlo mo go bone Baiseraele ka letsatsi le ke tla ikgalaletsang ka lone,’ go bua Morena Modimo. 14‘Go tla tlhophiwa banna ba ba tla nnang ba ralala naga, ba fitlha ba ba sa ntseng ba namaletse mo nageng go e itshekisa. Ba tla batla ditoto, fa dikgwedi di supa di sena go feta. 15Jaanong baraladi bao ba tla ralala lefatshe, mme fa mongwe a bona marapo a motho, o tla tlhoma sesupo fa go ona, go tsamaya bafitlhi ba mo fitlhe kwa “Mogorogorong wa makoko a ga Gogo”. 16E bile “Makoko” e tla nna leina la motse mongwe. Ba tla itshekisa lefatshe jalo.’
17“Wena morwa-motho, Morena Modimo o bua jaana o a re: ‘Raya dinonyane tsa mefutafuta le dibata tsa naga ò re: Phuthegang, lo tle, tswayang mo ntlheng tsotlhe, lo kgobokanele setlhabelo sa me se ke se lo tlhabelang. Ke setlhabelo se segolo mo dithabeng tsa Iseraele; jaang nama, lo nwe madi! 18Jaang nama ya bagale, lo nwe madi a dikgosi tsa lefatshe. Botlhe ke diphelehu le dikwana le diphoko le dipoo tse di nonneng tsa kwa Basane. 19Lo tla ja mafura lo kgora; lo tla nwa madi lo tlhapelwa, e le tsa setlhabelo sa me se ke se lo tlhabetseng. 20Lo tla kgora dipitse le bapalami le bagale le batlhabani ba mefutafuta mo lojelong lwa me,’ go bua Morena Modimo.
21“Ke tla bonatsa kgalalelo ya me mo ditšhabeng; ditšhaba tsotlhe di tla bona katlholo ya me e ke e dirafaditseng le letsogo la me le ke le beileng mo go ba Gogo. 22Mme Baiseraele ba tla lemoga, fa ke le Morena, Modimo wa bone, go tloga ka letsatsi leo go ya kwa pele. 23Ditšhaba tsona di tla lemoga gore Baiseraele ba isitswe mo botshwarong ka ntlha ya maleo a bone fela. E re ka ba ikepile mo go nna, ka ba iphitlhela, ka ba neela mo thateng ya baba ba bone, ba wa ka tšhaka botlhe.
24Ke ba diretse tse di tshwanetseng boitshekologo jwa bone le ditlolo tsa bone, ka ba fitlhela sefatlhego sa me.
25“Ke ka moo Morena Modimo o buang jaana o re: ‘Jaanong ke tla fetola tatlhego ya ga Jakobe, ke tlhomogela Baiseraele botlhe pelo, ke emela leina la me le le boitshepo ka lefufa.
26E tla re ba ntse gape mo nageng ya bone ba iketlile, go se na yo o ba tshosang, ba lebale kgobo ya bone le boikanyologo jotlhe jwa bone jo ba ikepileng mo go nna ka jona. 27E tla re ke ba busa mo merafeng, ke ba phutha, ke ba ntsha mo mafatsheng a baba ba bone, ke itshupe mo go bone ke le boitshepo fa pele ga matlho a ditšhaba tse dintsi. 28Baiseraele ba tla itse, fa ke le Morena, Modimo wa bone, ka tiro ya me ya go ba isa mo botshwarong kwa ditšhabeng le ka go ba phuthela gape mo nageng ya bone, ke sa tlhole ke sadisa ope wa bone teng. 29Le gona ga nkitla ke tlhola ke ba fitlhela sefatlhego sa me, gonne ke goromeleditse Mowa wa me mo Baiseraeleng,’ go bua Morena Modimo.”


text:
Baebele ya ga Bedell—Kgato e Nnye e e Thusitseng Batho go Tlhaloganya Baebele Botoka
FA MORUTI wa Moesemane e bong William Bedell a ya kwa Ireland ka 1627, o ne a gakgamadiwa ke maemo a koo. Ireland, e leng naga e kwa go yone batho ba le bantsi ba tsenang kereke ya Katoliki, e ne e busiwa ke Baporotesetanta ba Baboritane. Balweladiphetogo ba Baporotesetanta ba ne ba setse ba ranoletse Baebele mo dipuong tse di buiwang kwa Yuropa. Le fa go ntse jalo, go ne go bonala go se ope yo o neng a batla go e ranolela mo puong ya Se-Ireland.
Bedell o ne a akanya gore Ba-Ireland “ga ba a tshwanelwa go tlhokomologiwa ka gonne ba sa itse Seesemane.” O ne a swetsa ka go ranolela Baebele mo puong ya Se-Ireland. Mme o ne a ganediwa botlhoko, segolobogolo ke Baporotesetanta. Ka ntlha yang?
GO GANEDIWA GO DIRISA PUO YA SE-IRELAND
Bedell o ne a go dira maikarabelo a gagwe go ithuta Se-Ireland. Fa a nna moeteledipele wa Trinity College kwa Dublin le morago ga go nna bishopo wa kereke ya Kilmore, o ne a kgothaletsa baithuti go dirisa puo ya Se-Ireland. Tota e bile, fa Kgosigadi Elizabeth I wa kwa Engelane a ne a tlhama Trinity College, o ne a direla gore go nne le baruti ba ba neng ba ka ruta babusiwa ba gagwe molaetsa wa Baebele ka puo ya bone. Bedell o ne a leka go dira seo.
Kwa kerekeng ya Kilmore, batho ba le bantsi ba ne ba bua Se-Ireland. Ka jalo, Bedell o ne a batla gore go nne le baruti ba ba neng ba ka kgona go bua Se-Ireland. O ne a ikuela kwa balaoding a tlhotlhelediwa ke mafoko a ga moaposetoloi Paulo a a mo go 1 Bakorintha 14:19 a a reng: “Bogolo ke tla bua mafoko a le matlhano ka mogopolo wa me mo phuthegong, gore gape ke tle ke rute ba bangwe ka molomo, go na le mafoko a le dikete di le lesome ka teme,” e leng ka puo e e sa tlhaloganngweng sentle.
Le fa go ntse jalo, batho ba ba nang le taolo ba ne ba dira sotlhe se ba ka se kgonang go mo thibela. Baitsehisitori ba re batho bangwe ba ne ba re go dirisa Se-Ireland go ne go le “kotsi mo Pusong” mme ba bangwe ba re “go ne go le kgatlhanong le Puso.” Bangwe bone ba ne ba re go tla solegela Engelane molemo go tlhokomologa Ba-Ireland. Tota e bile, go ne ga dirwa melao e e neng ya thibela Ba-Ireland go dirisa puo le meetlo ya bone, gore ba ithute ba bo ba dirise Seesemane le go latelela mekgwa ya sone.
POROJEKE YA BAEBELE YA GA BEDELL
Bedell ga a ka a kgobiwa marapo ke dikgopolo tseo. Mo masimologong a bo1630, o ne a simolola go ranolela Baebele ya Seesemane se se neng se buiwa ka nako eo (King James Version ya 1611) mo puong ya Se-Ireland. O ne a batla go dira Baebele e e neng e tla tlhaloganngwa ke batho ba le bantsi. O ne a itse gore batho ba ba neng ba sa itse Seesemane ba ka se kgone go bona ditemana tse di tla ba thusang go bona tsela ya botshelo jo bo sa khutleng fa fela Baebele e ise e ranolelwe mo puong ya bone.—Johane 17:3.
Bedell e ne e se motho wa ntlha go lemoga seno. Dingwaga di ka nna 30 pelenyana, bishopo mongwe e bong William Daniel, o ne a bone kafa go neng go le thata ka gone go ithuta Baebele ka puo e e sa tlhaloganngweng. Daniel o ne a setse a ranotse Dikwalo Tsa Bokeresete Tsa Segerika ka Se-Ireland. Bedell ene o ne a ranola Dikwalo Tsa Sehebera. Baebele ya ga Bedell e akaretsa thanolo ya gagwe le ya ga William Daniel. Go bonala Baebele ya ga Bedell—Baebele ya ntlha e e feletseng ka Se-Ireland—e ne e le yone fela Baebele e e ranoletsweng mo puong ya Se-Ireland ya bo ya dirisiwa dingwaga di le 300 tse di latelang.
Bedell, yo o neng a itse Sehebera, o ne a kopa Ba-Ireland babedi gore ba mo thuse go ranolela Seesemane mo puong ya Se-Ireland. Fa ba ntse ba tsweletse ka tiro ya bone, Bedell o ne a sekaseka le go tlhabolola temana nngwe le nngwe a na le bathusi ba babedi ba ba ikanyegang. Gore ba bone tshedimosetso e e oketsegileng, ba ne ba leba thanolo ya moithutabodumedi wa Mo-Switzerland e bong Giovanni Diodati, Septuagint ya Se-Gerika le Baebele ya bogologolo ya Mokwalo wa Seatla ya Sehebera.
Setlhopha seno se ne sa etsa baranodi ba Baebele ya King James Version (bontsi jwa ba Bedell a ka tswang a ne a ba itse) mme ba tsenya leina la Modimo mo Baebeleng ya bone. Ka sekai, mo go Ekesodo 6:3, ba ranotse leina la Modimo e le “Iehovah.” Mekwalo ya seatla ya ga Bedell e bolokilwe kwa Laeboraring ya Marsh, Dublin, kwa Ireland.—Bona lebokose le le reng “Go Gopola Tiro ya ga Bedell.”
KWA BOFELONG YA GATISIWA
Bedell o ne a fetsa porojeke ya gagwe mo e ka nnang ka 1640. Mme o ne a ka se kgone go e gatisa ka yone nako eo. Goreng? Ka gonne o ne a sa ntse a ganediwa. Batshwayadiphoso ba ne ba gogagoga leina la moranodimogolo wa ga Bedell mo seretseng ka maikaelelo a go senya tiro ya gagwe. Ba ile ba dira gore a tsenngwe mo kgolegelong ka gonne ba ne ba mo latofatsa ka gore ke motho yo o kotsi. Mo godimo ga moo, Bedell o ne a iphitlhela a le mo gare ga batho ba ba bogale ba ba neng ba nna kgatlhanong le Seesemane, go simologa ka 1641. Ba-Ireland ba koo ba ne ba sireletsa Bedell le fa e ne e le Moesemane ka gonne ba ne ba lemogile gore o a ba kgathalela. Kgabagare masole a batsuolodi a ne a mo tsenya mo kgolegelong a lwala. Ga go pelaelo gore seno ke sone se se dirileng gore a swe ka bonako ka 1642. Ga a ka a bona Baebele ya gagwe e gatisiwa.
Tiro ya ga Bedell e batlile e senyega gotlhelele fa ntlo ya gagwe e ne e phuruphutshiwa le go senngwa. Se se itumedisang ke gore tsala ya gagwe e ne ya kgona go boloka makwalo otlhe a a neng a a ranotse. Moragonyana, Narcissus Marsh, yo o neng a nna bishopomogolo wa Armagh e bile e le moruti yo o itsegeng thata wa Kereke ya Ireland, o ne a bona makwalo ao. Moitsesaense e bong Robert Boyle o ne a mo thusa ka madi mme ka bopelokgale a gatisa Baebele ya ga Bedell ka 1685.
KGATO E NNYE MME E LE BOTLHOKWA
Baebele ya ga Bedell ga e a ka ya tlotlomadiwa lefatshe lotlhe. Le fa go ntse jalo, e ne e le kgato e nnye mme e le botlhokwa e e thusitseng batho go tlhaloganya Baebele botoka, segolobogolo batho ba ba buang Se-Ireland—e seng fela kwa Ireland mme kwa Scotland le kwa dinageng tse dingwe. Jaanong ba ne ba kgona go atamalana le Modimo ka gonne ba ne ba bala Baebele ka puo ya bone.—Mathaio 5:3, 6.
“Fa re ne re bala Baebele ya ga Bedell, re ne re utlwa molaetsa wa Baebele ka puo ya rona. Eno e ne e le kgato e e botlhokwa e e buletseng nna le lelapa la me tsela ya go ithuta boammaaruri jo bo mo Baebeleng”
Baebele ya ga Bedell e thusitse batho ba ba ratang boammaaruri go dira se se siameng go tla go fitlha gompieno. Monna mongwe yo o buang Se-Ireland, yo bosheng jaana a ithutileng se tota Baebele e se rutang, a re: “Fa re ne re bala Baebele ya ga Bedell, re ne re utlwa molaetsa wa Baebele ka puo ya rona. Eno e ne e le kgato e e botlhokwa e e buletseng nna le lelapa la me tsela ya go ithuta boammaaruri jo bo mo Baebeleng.”


text:
311Mafoko a kgosi Lemuele, e leng diane tse mmaagwe o di mo rutileng a re:
2“Wena morwaaka wa ntlha, nka go raya ka reng? Morwaaka yo ke go belegeng, nka reng? Morwa maikano a me, nka reng? 3Se neele basadi thata ya gago; basadi ba ba senyang dikgosi ò se ba neele lorato lwa gago.
1 Dikg. 11:1
4Ga go a tshwanela dikgosi, Lemuele, ga go a tshwanela dikgosi go nwa weine; ga go a tshwanela barena go eletsa bojalwa,
5e se re gongwe, fa ba a nwa, ba lebala molao, ba sokamisa tshiamelo ya babogisegi botlhe. 6Nayang yo o batlileng go latlhega bojalwa, lo nee yo o pelo-e-botlhoko weine, 7a nwe, a lebale khumanego ya gagwe, mme a se ka a tlhola a gopola tapisego ya gagwe.
8“Buelela semumu, o emele tshiamo ya masiela otlhe.
9Bula molomo wa gago, o atlhole ka tshiamo, o siamisetse mmogisegi le mohumanegi.”
10Mosadi yo o maatlametlo o bonwa ke mang? Kana ene ke lehumo le le gaisang ditalama tsa tlhwatlhwa e kgolo.
18:22
11Pelo ya monna wa gagwe e ntse e mo ikanya; mme monna ga a nke a tlhoka tswelelopele.
12Mosadi o ntse a mo direla tse di molemo, e seng tse di bosula, ka malatsi otlhe a bophelo jwa gagwe.
13O a tle a tlhoafalele boboa le letseta; a dire ka diatla tsa gagwe ka bopelotshweu.
14O tshwana le mekoro ya morekisi: O ya go tsaya dijo tsa gagwe kwa kgakala.
15O a tle a tsoge e sa le bosigo,
a fe ba lapa la gagwe dijo,
a laela malata a gagwe
tiro ya letsatsi.
16Fa a batla tshimo, a e reke;
a tlhome ditlhare tsa moweine
ka papadi ya diatla tsa gagwe.
17Thata ya gagwe o a tle a e dire
moitlamo wa letheka la gagwe,
a tie mabogo.
18O lemoga fa go bapala ga gagwe
go tswelela pele;
lobone lwa gagwe
ga lo time bosigo.
19Diatla tsa gagwe
di a tle di tshware seotlhi,
di fete di sutisetse tlhale
kwa pele.
20O a tle a huporololele mmogisegi
seatla,
a ntshetse mohumanegi mabogo.
21Ga a boifele ba lapa la gagwe
serame, gonne botlhe
ba ba mo lapeng la gagwe
ba apesitswe
tse di tlhatlagantsweng.
22O a tle a itirele diphate,
diaparo tsa gagwe
ke tsa masela a mantle
le a mahibidu.
23Monna wa gagwe
o tlotlega mo makgotleng,
fa a nna le banna bagolo
ba morafe.
24O a tle a roke dihempe,
a di rekise,
a ise meitlamo kwa bareking.
25Thata le tlotlego ke diaparo
tsa gagwe;
o a tle a itumelele letsatsi
le le tlang.
Math. 6:34
26O a tle a tswe molomo
ka botlhale; thuto e e natefang
e mo lolemeng lwa gagwe.
27O tlhokomela tse di dirwang
mo lapeng la gagwe;
ga a je dijo tsa botshwakga.
28Bomorwawe ba nanoge ba re:
“Ò tlhogonolo!”
Le monna wa gagwe a mmoke,
a re:
29“Basadi ba bantsi ba dirile
ka maatlametlo,
mme wena o ba phala botlhe!”
30Boeletsego bo a tsietsa, bontle ke phefo fela, mme mosadi yo o boifang Morena o tla bakwa.
31A a je leungo la diatla tsa gagwe. A a bakwe mo makgotleng ka ditiro tsa gagwe.


text: 4 Mme gone, re ka reng ka rraaronamogolo, Aborahame?2 Ka sekai, fa e le gore Aborahame o ne a bolelwa e le motho yo o siameng ka ntlha ya dilo tse a di dirileng, o ne a tla nna le lebaka la go ipelafatsa, mme e seng fa pele ga Modimo.3 Gonne lokwalo lwa reng? “Aborahame o ne a dumela mo go Jehofa,* mme o ne a tsewa* e le motho yo o siameng.”+4 Jaanong fa motho a bereka, madi a a a amogelang ga a tsewe e le mpho* mme a tsewa e le sengwe se a tshwanetseng go se newa.*5 Ka fa letlhakoreng le lengwe, fa motho a sa bereke mme a dumela mo Modimong, Ene yo o bolelang gore motho yo o bosula o siame, motho yoo o tsewa a siame ka ntlha ya tumelo ya gagwe.+6 Dafide le ene o ne a bua ka motho yo o itumelang ka gonne Modimo a mo tsaya e le motho yo o siameng tota le fa a sa berekela tshiamo eo, a re:7 “Go itumela ba ba itshwaretsweng diphoso le ba maleo a bone a phimotsweng;*8 go itumela motho yo Jehofa* a se kitlang a gakologelwa boleo jwa gagwe.”+9 Jaanong, a batho ba ba rupileng ke bone fela ba ba itumelang kgotsa a le batho ba ba sa rupang ba a itumela?+ Gonne ra re: “Tumelo ya ga Aborahame ke yone e e dirileng gore a tsewe e le motho yo o siameng.”+10 Jaanong, o ne a tsewa e le motho yo o siameng leng? A ke fa a ne a setse a rupile kgotsa fa a ne a ise a rupe? O ne a tsewa e le motho yo o siameng fa a ne a ise a rupe.11 Mme o ne a amogela sesupo,+ e leng go rupa, e le letshwao la* gore o bolelwa e le motho yo o siameng ka ntlha ya tumelo ya gagwe pele a rupa. Seo se ne sa direga gore a tle a nne rre wa botlhe ba ba nang le tumelo+ le fa a ne a ise a rupe gore ba bolelwe e le batho ba ba siameng;12 le gore a tle a nne rre wa bana ba ba rupileng. Mme e seng gore a nne rre wa ba ba rupileng fela, mme gape a nne wa ba ba latelang tumelo e rraaronamogolo Aborahame+ a neng a na le yone pele a rupa.13 Gonne Aborahame kgotsa ditlogolwana* tsa gagwe ga ba a ka ba newa tsholofetso ya go rua lefatshe+ ka gonne ba latela molao, mme ba ne ba e newa ka gonne a na le tumelo.+14 Gonne fa e le gore batho ba ba bonang ditsholofetso tseo ke ba ba latelang molao, go raya gore tumelo ga e na mosola e bile tsholofetso e e neng ya newa Aborahame ga e kitla e diragadiwa.15 Boammaaruri ke gore, molao wa ga Moshe o dira gore batho ba otlhaiwe,*+ mme fa o seyo, ga go na molao ope o o ka tlolwang.+16 Ke gone ka moo re bonang ditsholofetso tsa Modimo ka ntlha ya tumelo, ka gonne di ikaegile ka bopelonomi jo bogolo jwa Modimo.+ Ditlogolwana* tsotlhe tsa gagwe di ka kgona go bona ditsholofetso tseo,+ e seng fela ba ba latelang molao wa ga Moshe, mme gape le ba ba nang le tumelo e e tshwanang le ya ga Aborahame, yo e leng rre wa rona rotlhe.+17 (Seno ke fela jaaka go kwadilwe go twe: “Ke go tlhomile gore o nne rre wa ditšhaba di le dintsi.”)+ Aborahame o ne a na le tumelo e e ntseng jalo mo Modimong, Ene yo o tsosang baswi le yo o buang ka dilo tse di iseng di nne teng jaaka e kete di teng.*18 Go ne go lebega go ka se kgonege gore Aborahame a nne le bana, mme o ne a na le tsholofelo e bile a dumela gore o tla nna rre wa ditšhaba di le dintsi go dumalana le se se neng sa buiwa fa go ne go twe: “Losika* lwa gago lo tla nna lontsi.”+19 Tota le fa a ne a sa koafala mo tumelong, o ne a tsaya mmele wa gagwe jaaka e kete o setse o sule (ka gonne o ne a na le dingwaga di ka nna 100).+ Gape o ne a itse gore Sara o godile thata gore a ka tshola bana.+20 Mme ga a ka a belaela e bile tumelo ya gagwe ga e a ka ya koafala mo go se Modimo a neng a se solofeditse. Go na le moo, tumelo ya gagwe e ne ya dira gore a nonofe, mme o ne a galaletsa Modimo.21 O ne a tlhatswegile pelo gore se Modimo a neng a se solofeditse o ne a tla se diragatsa.+22 Ka jalo, “o ne a tsewa e le motho yo o siameng.”+23 Le fa go ntse jalo, mafoko a a reng, “o ne a tsewa e le motho yo o siameng,” a ne a sa lebisiwa mo go ene fela,+24 mme a ne a lebisitswe le mo go rona, gore le rona re tle re tsewe re siame ka gonne re dumela mo Modimong yo o neng a tsosa Jesu, Morena wa rona mo baswing.+25 Modimo o ne a letla batho gore ba bolaye Jesu ka ntlha ya maleo a rona+ e bile o ne a tsosiwa gore Modimo a tle a re bolele re siame.+


text:
271Ga ba ga atamela bomorwadia Selofehate, morwa Hefere, morwa Gileate, morwa Magire, morwa Manase, boora Manase, morwa Josefa; maina a bomorwadie e ne e le Magala le Noa le Hogola le Mileka le Thiresa;
36:2
Još. 17:3-6
2Ba tla ba ema fa pele ga Moše le fa pele ga Eleasare, moperesiti, le fa pele ga bagolo le phuthego yotlhe kwa mojakong wa Tente ya Boipontsho, ba re: 3“Rraarona o swetse kwa sekakeng, mme o ne a se mo lekokong la ba ba utlwanyeng go lwa le Morena mo lekokong la ga Kora, mme o sule ka ntlha ya maleo a gagwe, a se na bomorwa.
26:65
4Jaanong leina la ga rraarona le tla tlosediwang mo losikeng lwa gagwe, ka a ne a se na morwa? Bogolo re neeng boswa jwa naga mo gare ga bomorwa-rraetsho-mogolo.”
5Moše a isa kgang ya tshiamisetso ya bone fa pele ga Morena.
6Morena a raya Moše a re: 7“Bomorwadia Selofehate ba bua nnete. Ke tshwanelo gore o ba nee boswa jwa naga mo gare ga bomorwa-rraabo-mogolo, ba je boswa jwa ga rraabo. 8Mme Baiseraele o ba ree o re: ‘Fa monna a swa, a se na morwa, lo nee morwadie boswa jwa gagwe. 9Fa a se na morwadi, lo nee bomorwa-rraagwe boswa jwa gagwe. 10Fa a se na bomorwa-rraagwe, foo boswa jwa gagwe lo bo nee bomorwa-rraagwe-mogolo. 11Fa a se na bomorwa-rraagwe-mogolo, foo boswa jwa gagwe lo bo nee yo o gaufi nae ka madi wa losika lwa gagwe gore a bo rue? – A seo se e nne tshiamiso ya molao mo Baiseraeleng jaaka Morena a laetse Moše.’ ”
12Morena a ba a raya Moše a re: “Tlhatlogela mo dithabeng tse tsa Abarime, o bone lefatshe le ke le neileng Baiseraele.
13E tla re o sena go le bona, le wena o gorosiwe kwa morafeng wa gago jaaka Arone mogoloo a gorositswe teng,
14ka lo ne lwa fapoga taelo ya me kwa sekakeng sa Tsine, fa phuthego e lwa, lwa se ka lwa intshepisa fa metsing mo matlhong a bone. Ke raya ona Metsi a Komano a kwa Kateše sekakeng sa Tsine.”
15Mme Moše a raya Morena a re: 16“A Morena Modimo wa mewa ya nama yotlhe a ke a bee monna go nna mookamedi wa phuthego e,
17yo o ka ba etelelang pele, fa ba bolola le fa ba goroga, yo o tla ba bolotsang, a ba a ba gorosa gore phuthego ya Morena e se nne jaaka letsomane le le se nang modisa.”
18Morena a raya Moše a re: “Tsaya Jošua morwa Nune; ke monna yo Mowa o leng mo go ene, o mmee seatla,
34:9
19o be o mo emise fa pele ga Eleasare moperesiti le fa pele ga phuthego yotlhe, o mo laye mo matlhong a bone. 20Le gona o bee karolo ya bogolo jwa gago mo go ene gore phuthego yotlhe ya Baiseraele e mo utlwe.
21A a eme fa pele ga Eleasare moperesiti gore ene a mo kopele katlholo ya Morena ka tengwa ya Lesedi. A ba bolole ka fa taelong ya gagwe, ba be ba goroge ka fa taelong ya gagwe, ene le phuthego yotlhe ya Baiseraele.”
22Moše a dira jaaka Morena a mo laetse; a tsaya Jošua, a mo emisa fa pele ga Eleasare moperesiti le fa pele ga phuthego yotlhe, 23a mmaya diatla, a mo laya jaaka Morena a mo laetse.


text:
Tsuki Ga Michibiku Isekai Douchuu - Bölüm 64
MANGA DISCUSSION
BENZER SERİLER
05/01/2021
03/07/2021
16/04/2022
28/06/2022
Tags:
Tsuki Ga Michibiku Isekai Douchuu, Tsuki Ga Michibiku Isekai Douchuu bölüm 73, Tsuki Ga Michibiku Isekai Douchuu bölüm 74, Tsuki Ga Michibiku Isekai Douchuu bölüm 75, Tsuki Ga Michibiku Isekai Douchuu bölüm 76, Tsuki Ga Michibiku Isekai Douchuu bölüm 77, Tsuki Ga Michibiku Isekai Douchuu bölüm 78, Tsuki Ga Michibiku Isekai Douchuu bölüm 79, Tsuki Ga Michibiku Isekai Douchuu bölüm 80, Tsuki Ga Michibiku Isekai Douchuu türkçe oku


text:
51Jaanong Moše a bitsa Baiseraele botlhe, a ba raya a re: “Lona Baiseraele, utlwang melao le ditshwanelo tse ke di buang mo ditsebeng tsa lona gompieno, lo di ithute, lo tlhokomele gore lo dire ka tsona. 2Morena, Modimo wa rona, o dirile kgolagano le rona kwa Horebe.
Ekes. 19:5
3Morena ga a ka a dira kgolagano eo le borraarona fela, mme e le le rona ka rosi ba re phelang, le rona rotlhe ba re leng fano kajeno.
4Morena o buile le lona kwa thabeng a le mo molelong, difatlhego di lebaganye.
( 5Nna ke eme fa gare ga Morena le lona ka sebaka seo gore ke lo itsise lefoko la Morena; gonne lo ne lo boifa molelo, lo sa ka ke lwa tlhatlogela kwa thabeng.) Morena a re:
6“ ‘Ke nna Morena, Modimo wa gago, yo ke go ntshitseng kwa lefatsheng la Egepeto mo ntlong ya botlhanka.
7“ ‘O se nne le medimo epe e sele ke ntse ke le teng.
8“ ‘O se ka wa itirela modimo wa seseto, le fa e le setshwantsho sepe sa tse di kwa godimo mo legodimong, le fa e le sa tse di mo lefatsheng, gongwe sa tse di mo metsing a a kwa tlase ga lefatshe.
9“ ‘O se ka wa e obamela le e seng go e direla. Gonne nna Morena, Modimo wa gago, ke Modimo o o lefufa o ke beletsang bana tshiamololo ya borraabo le go ya losikeng lwa boraro le lwa bone mo go ba ba ntlhoileng. 10Mme ba tshika di le dikete ba ba nthatang le go tlhokomela ditaolo tsa me ke ba direla ka bopelotlhomogi.
11“ ‘O se ka wa bolela leina la Morena, Modimo wa gago, mo go sa tshwanelang; gonne yo o bolelang leina la gagwe mo go sa tshwanelang, Morena ga a kitla a mo lesa a sa mmetse.
12“ ‘Tlhokomela letsatsi la Sabata gore o le itshepise, jaaka Morena, Modimo wa gago, a go laetse. 13Dira ka malatsi a marataro, o fetse tiro yotlhe ya gago. 14Mme letsatsi la bosupa ke Sabata wa Morena, Modimo wa gago. Se dire tiro epe ka lone, wena le morwao le morwadio le motlhanka wa gago le lelata la gago le kgomo ya gago le esele ya gago le seruiwa sengwe le sengwe sa gago le moeng wa gago yo o mo dikgorong tsa gago gore motlhanka wa gago le lelata la gago ba ikhutse jaaka wena. 15O nne o gakologelwe gore o ne o le motlhanka kwa lefatsheng la Egepeto, mme Morena, Modimo wa gago, a go ntsha teng ka seatla se se tiileng le ka letsogo le le otlologileng. Ke ka moo Morena, Modimo wa gago, a go laetseng gore o ilele letsatsi la Sabata.
16:12
24:18
16“ ‘Tlotla rraago le mmaago jaaka Morena, Modimo wa gago, a go laetse gore malatsi a gago a nne mantsi le gore o tshele sentle mo lefatsheng le Morena, Modimo wa gago, o tla le go nayang.
17“ ‘O se ka wa bolaya.
18“ ‘Le gona o se ka wa akafala.
19“ ‘Le gona o se ka wa utswa.
20“ ‘Le gona o se ka wa bua maaka ka ga mongwe-ka-wena.
21“ ‘Le gona o se ka wa eletsa mosadi wa mongwe-ka-wena. Le gona o se ka wa eletsa ntlo ya mongwe-ka-wena le e seng tshimo ya gagwe le e seng motlhanka wa gagwe le e seng lelata la gagwe le e seng kgomo ya gagwe le e seng esele ya gagwe le e seng sepe se e leng sa mongwe-ka-wena.’
22“Ke ona mafoko a Morena o a buileng le phuthego yotlhe ya lona kwa thabeng a le mo molelong le mo lerung le mo bontshong ka lentswe le legolo, a se ka a oketsa sepe; a ba a a kwala mo matlapeng a maboti a mabedi, a a nneela.
23“Mme e rile lo utlwa lentswe le tswa mo lefifing, lo bona thaba e ntse e tuka molelo, lwa tla go nna, e bong ditlhogo tsotlhe tsa ditso tsa lona le bagolo ba lona, 24lwa re: ‘Bona, Morena, Modimo wa rona, o re supeditse kgalalelo ya gagwe le bogolo jwa gagwe, mme re utlwile lentswe la gagwe le tswa mo molelong. Kajeno re bonye gore Modimo o ka bua le motho, mme a tshela.
25Jaanong he, re tla swelang? Kana molelo o mogolo oo o tla re ja; fa re sa ntse re tswelela pele go utlwa lentswe la Morena, Modimo wa rona, re ka swa. 26Gonne ke mang mo bathong botlhe yo o kileng a utlwa lentswe la Modimo o o phelang, o bua o le mo molelong jaaka rona re le utlwile, mme a tshela? 27A go atamele wena, o utlwe tsotlhe tse Morena, Modimo wa rona, o tla di buang, o be o re bolelele tsotlhe tse Morena, Modimo wa rona, o tla di buang nao; re tla di utlwa, re di dirisa.’
28“Mme e rile Morena a utlwa mafoko a lona, fa lo bua le nna, Morena a nthaya a re: ‘Ke utlwile mafoko a batho ba a ba a buileng nao; tsotlhe tse ba di buileng di siame. 29E kete ba ka bo ba ntse ba na le dipelo tse di ntseng jalo gore ba mpoife, ba tlhokomele ditaolo tsa me tsotlhe ka metlha yotlhe gore ba tle ba tshele sentle le bana ba bone ka bosakhutleng.
Num. 11:29
30Yaa o ba ree o re: Boelang kwa ditenteng tsa lona. 31Mme wena sala fano o eme fa go nna, ke tle ke go bolelele ditaolo tsotlhe le melao le ditshwanelo tse o tla di ba rutang gore ba dire ka tsona mo lefatsheng le ke tla le ba nayang go le ja boswa.’
32“Tlhokomelang he gore lo dire jaaka Morena, Modimo wa lona, a lo laetse; lo se ka lwa fapogela ntlheng ya le le jang le e seng mo ntlheng ya la molema.
28:14
Još. 1:7
Diane 4:27
33Sepelang gotlhe fela mo tseleng e Morena, Modimo wa lona, a e lo laetseng gore lo tle lo tshele, lo tlhogonolofale, lo nne malatsi a mantsi mo lefatsheng le lo tla le ruang.


text:
171Mme Josafate morwawe a nna kgosi mo boemong jwa gagwe; ene a itiisa go ka palela Iseraele.
2A baya mephato ya batlhabani mo metseng yotlhe ya Juta e e femetsweng; a baya balebedi ba puso mo nageng ya Juta le mo metseng ya Eferaime e Asa rraagwe o neng a e thopile. 3Morena o ne a na le Josafate; gonne o ne a sepela mo ditseleng tsa pele tsa ga Dafita rraagwe, a se ka a batla boBaale, 4mme a batla Modimo wa ga rraagwe, a sepela ka fa ditaelong tsa ona, e seng ka fa tirong ya Baiseraele. 5Ke ka moo Morena a tlhomamisitseng bogosi mo seatleng sa gagwe, mme Bajuta botlhe ba ntshetsa Josafate dineo, a bona khumo e ntsi le tlotlo e kgolo.
6Ya re ka a le mo ditseleng tsa Morena, a nna pelokgale, mo a bileng a tlosa dithota tsa tlhabelo le medimako ya Ašera mo Juta.
7Mme ka ngwaga wa boraro wa puso ya gagwe a roma dintona tsa gagwe, e bong Benehaile le Obatya le Sagaria le Nethanele le Migaya gore ba rute batho mo metseng ya Juta. 8Ba ne ba na le Balefi Semaya le Nethanya le Sebatya le Asahele le Semiramothe le Jonathane le Atonia le Tobia le Tobatonia – ke bone Balefi; ba bile ba na le baperesiti Elisama le Jorame. 9Ba ruta batho mo Juta, ba tshotse lokwalo lwa molao wa Morena, ba etela metse yotlhe ya Juta ka go e tlhomaganya, ba ruta morafe.
10Mme magosi otlhe a mafatshe a a mo tikologong ya Juta a ne a wetswe ke letshogo la Morena, mo a bileng a se ka a lwa le Josafate. 11Mme bangwe ba Bafelesita ba tsisetsa Josafate dineo le morwalo wa selefera. Baarabia le bone ba mo tsisetsa difutshane, e bong diphelehu di le 7 700 le diphoko di le 7 700. 12Josafate a nna a golela pele mo go fetisang, a aga matshabelo a a femetsweng le metse ya difala mo Juta. 13O ne a boloka dijo tse dintsi mo metseng ya Juta, a na le batlhabani ba ba bogale mo Jerusalema. 14Thulaganyo ya bone ka fa dikgorong tsa bone ke e: Balaodi ba dikete mo Juta ke ba: Ke molaodi Atena yo o neng a na le batlhabani ba ba pelokgale ba le 300 000. 15A tlhomagannwa ke molaodi Johanane yo o neng a na le batlhabani ba le 280 000. 16A tlhomagannwa ke Amasia morwa Sigeri yo o neng a ineetse Morena ka bopelotshweu, a na le batlhabani ba ba pelokgale ba le 200 000. 17Yo e leng wa Babenyamene e ne e le Eliata mogale tota yo o neng a na le banna ba le 200 000 ba ba tshotseng mara le dithebe. 18A tlhomagannwa ke Josabate yo o neng a na le banna ba mephato ba ba tlhometseng ba le 180 000. 19Ke bao ba neng ba direla kgosi, go sa balwe ba kgosi e neng e ba beile mo metseng e e femetsweng mo Juta yotlhe.


text:
Wimpy Halaal Breakfast Menu in Setswana
Mzansi Brekkie
34.90
1 lee, 2 dikarolwana tsa nama ya kgomo e e besitsweng ka mosi, boroso ya kgomo, selae sa tamati e e besitsweng & selae sa borotho jo bo besitsweng
Early Bird
42.90
2 eggs, 2 slices of smoked beef, a slice of grilled tomato & a slice of toast.
Cheese Griller
54.90
Lee le le lengwe, diselaese tse pedi tse di tshesane tsa nama ya kgo e "smoked", soseije ya kgomo e e nang le tšhisi, selaese sa borotho jo bo kwamisitsweng
Hash Brekkie
56.90
Mae a mabedi, diselaese tse pedi tse di tshesane tsa nama ya kgomo e "smoked", dikhube tse di nnye tsa ditapole tse di gadikilweng & selaese sa borotho jo bo kwamisitsweng
Cheese & Tomato Omelette
59.90
mefuta e le 4 ya dilo tse o di itlhophetseng tse di ka tsenngwang: cheese e e kereitilweng, nama ya kgomo e e segeletsweng e e besitsweng ka mosi, ditamati, dimasherumu kgotsa dieie
Avo* On Toast
64.90
2 dilae tsa marotho a a thousitilweng a a nang le mae a 2 mo godimo, Cheese ya khirimi, avokhado e e segeletsweng & ditamati tsa tšheri tse di besitsweng
Egg & Mushroom Brekkie
64.90
Mae a mararo a fuduilweng, le dimašerumu tse di gadikilweng & selaese sa borotho jo bo kwamisitsweng
Spicy Egg & Beans Breakfast
64.90
2 mae a a nang le tšhilisi mo godimo, 2 boroso ya kgomo, & selae sa borotho jo bo besitsweng
Double Up
67.90
Mae a mraro a fuduilweng, le dimašerumu tse di gadikilweng & selaese sa borotho jo bo kwamisitsweng
Farmhouse
74.90
Mae a mabedi, diselaese tse tharo tse di tshesane tsa nama ya kgomo e "smoked", selaese sa tamati e e gadikilweng, karolwana e e tletseng ya ditšhipisi & selaese sa borotho jo bo kwamisitsweng
Lekker Breakfast
92.90
2 mae, 3 dikarolwana tsa nama ya kgomo e e besitsweng ka mosi e e segeletsweng, 100g boroso ya kgomo & mmidi, tšhese & bogobe jo bo nang le dinoko le dieie tse di gadikilweng, e tla ka Famous Wimpy Relish & selae sa borotho jo bo thousitilweng
Mega Breakfast
99.90
Mae a mabedi, diselaese tse pedi di tshesane tsa nama ya kgomo e "smoked", 90g pheti ya kgomo, dieie tse di gadikilweng, karolwana e e tletseng ya ditšhipisi & selaese sa borotho jo bo kwamisitsweng
Cheese
44.90
Cheese & Tomato
49.90
Chicken Mayo
52.90
Smoked Beef & Egg
52.90
Dagwood
104.90
dipheti tsa kgomo & diselaese tse pedi tsa nama ya kgomo e “smoked”
Fully Loaded Dagwood
129.90
90g ya dipheti tse pedi tsa kgomo & diselaese tse pedi tsa nama ya kgomo e “smoked”


text:
African Black Oystercatcher
African Black Oystercatcher.
Leina
African Black Oystercatcher
Leina la Selatini
Haematopus moquini
Lelapa
Haematopodidae
Botelele
51 cm
Bonno
Bonno ba yone bo kwa mafelong a a leng gaufi le lewatle, Matshitshi, matlhaketlhake, di-lagoon le di-estuaries.
Selelo sa Nonyane
Selelo sa yone o kare tatelano ya ‘di-pip-pip-pip’ fa e e latelang ke dipoweletso tsa ‘kleep-weep’.
Tsalo
Nako ya tsalo e simologa ka kgwedi ya Phalane go ya go Mopitlwe. E beela mae a ka nna 1-4 mo mesimaneng e e adilweng ka makgaphila kgots makgapitla a di-egg shells. Mae a mmala wa wa ‘Stone’ ka ditsubaba tse di ka nnang bohibitswana go jo bo phepole jo bo setlhafetseng. Mae a tla elamiwa 28-30 ya malatsi. Dinonyane di kase kgone go fofa go fitlhela malatsi a le 45 a fetile.
Setshwantsho sa Bana
Tse dinnye di mmala wa borokwa/ntlhwa go ya kwa bontshong ka matlase a bosweule maoto a borokwa jo bo serolwana
Setshwantsho sa Bagolo
Oystercatcher e ntsho ka maoto a a botshibidu le nko e tshibidu le serolwana ko pele. Nko ya yone o kare ‘wedge’, mme e feta tlhogo ya yone ka botelele. Di-mandibles ga di kopane kwa ntlheng, kwa matlhakoreng gone e pataganye go dira magare, maoto one a makhutswane, ka menoto ele mararo. Matlho a mashibidu a a dikagantsweng ke mmala o lephutshe.
Maemo
Monni o itsegeng, mme go dumelwa fa sa sireletsega.
Phatlhalatso
African Black Oystercatcher e bona phatlhalatso e ntsi kwa lebopong la Afrika Borwa, le ga a se mantsi kwa mafelong ao. A bonwa kwa mafikeng a lebopo, matshitshi kwa di-lagoon le di estuaries.
Dintlhakgolo
African Black Oystercatcher e lebiwa jaaka ngwe ya mefuta ya Ntsu, e tlwaelegile thata kwa matshitshing a Afrika Borwa le Namibia. Nngwe ya lebaka la seo ke gore di sentlhaga sa yone di phatlhalatsiwa ditiro tsa batho.


text: 3 Ka jalo, nna Paulo, ke legolegwa+ la ga Keresete Jesu ka gonne ke thusa lona batho ba ditšhaba tse dingwe.2 Tota lo utlwile gore ke neilwe maikarabelo+ a go lo thusa gore lo solegelwe molemo ke bopelonomi jo bogolo* jwa Modimo.3 Modimo o ne a nkitsise sephiri sa gagwe se se boitshepo, fela jaaka ke ne ka lo kwalela sone pelenyana ka bokhutshwane.4 Ka jalo, fa lo bala mafoko ano, lo tla lemoga gore ke tlhaloganya sephiri se se boitshepo+ sa ga Keresete.5 Sephiri seno ga se a ka sa itsisiwe batho mo dikokomaneng tse di fetileng mme gone jaanong moya o se senoletse baaposetoloi ba gagwe ba a ba tlhopileng le baporofeti.+6 Sephiri seno ke gore batho ba ditšhaba tse dingwe ba ba leng seoposengwe le Keresete Jesu, ba tla rua boswa mmogo le ene e bile ba tla nna mmele o le mongwe.+ Ba tla newa dilo tse Modimo a re solofeditseng go re naya tsone ka ntlha ya dikgang tse di molemo.7 Ke ne ka nna modiredi wa sephiri seno se se boitshepo ka ntlha ya bopelonomi jo bogolo jwa Modimo. O ne a nnaya mpho eno fa a ne a mpha maatla a gagwe.+8 Nna, motho yo o seng botlhokwa mo go botlhe ba ba boitshepo,+ ke ne ka newa bopelonomi jono jo bogolo,+ gore ke tle ke rerele ditšhaba dikgang tse di molemo ka masego a a ka se lekanngweng le sepe a a tswang kwa go Keresete9 le gore ke dire gore mongwe le mongwe a bone kafa Modimo yo o bopileng dilo tsotlhe a diragatsang sephiri sa gagwe se se boitshepo ka gone,+ se a neng a se fitlhile lobaka lo loleele.10 Seno se ne sa direga gore dipuso le balaodi mo mafelong a a kwa legodimong+ ba itsisiwe botlhale jo bogolo jwa Modimo go dirisiwa phuthego.+11 Seno se ne sa direga go ya ka boikaelelo jwa gagwe jo bo nnelang ruri jo a neng a ikaeletse go bo diragatsa jo bo ka ga Keresete+ Jesu Morena wa rona,12 yo ka ene re kgonang go bua re gololesegile e bile re kgonang go atamela Modimo+ re mo tshepa ka ntlha ya tumelo e re nang le yone mo go ene.13 Ka jalo, ke kopa gore lo se ka lwa kgobega marapo ka ntlha ya mathata a ke kopanang le one fa ke lo thusa, ka gonne mathata a me a dira gore lo itumele.+14 Ke khubamela Rara ka ntlha ya seno,15 ene yo lelapa lengwe le lengwe kwa legodimong le mo lefatsheng le bidiwang ka ene.16 Ke rapela gore Modimo yo o nang le kgalalelo e kgolo, a dirise maatla a gagwe go nonotsha dipelo le megopolo ya lona+ ka moya wa gagwe,17 le gore Keresete a tle a nne mo dipelong tsa lona ka ntlha ya tumelo ya lona le lorato lo lo ratanang ka lone.+ E kete lo ka nama medi+ lo bo lo ngangatlela motheo ono wa tumelo,+18 gore lona mmogo le botlhe ba ba boitshepo lo kgone go tlhaloganya sentle bophara le boleele le bogodimo le boteng jwa boammaaruri,19 le gore lo itse lorato lwa ga Keresete+ lo lo fetang kitso e batho ba nang le yone, gore Modimo a tle a lo neye dilo tsotlhe tse di molemo.20 Modimo o kgona go re direla dilo tsotlhe tse di fetang tse re di kopang+ kgotsa tse re ka akanyang ka tsone a dirisa maatla a gagwe a a dirang mo go rona.+21 Ka jalo, o tshwanelwa ke go galalediwa mo dikokomaneng tsotlhe ka bosakhutleng le go ya go ile ka ntlha ya phuthego le ka ntlha ya ga Keresete Jesu. Amen.


text:
9 Ke molatedi wa ga Keresete. Segakolodi sa me se kaelwa ke moya o o boitshepo e bile ke bua boammaaruri. Ga ke bue maaka fa ke re2 ke na le khutsafalo e kgolo le kutlobotlhoko e e sa kgaotseng mo pelong ya me.3 Fa go ne go kgonega, ke ne nka rata go amogela katlholo e e tshwanetseng bomorwarre ba Bajuda, ba ba neng ba se ka ba latela Keresete, fa e le gore go dira jalo go ne go tla ba thusa.4 Bomorwarre bao ke Baiseraele e bile Modimo o ne a ba itseela gore e nne bana ba gagwe.+ Modimo o ne a ba bontsha kgalalelo ya gagwe a bo a ba naya dikgolagano+ le molao wa ga Moshe+ le ditsholofetso+ le tlotla ya go mo direla.+5 Ke ditlogolwana tsa borraaronamogolo,+ mme Keresete le ene ke setlogolo sa bone.+ E kete Modimo, yo o kwa godimo ga dilo tsotlhe, a ka bakwa ka bosakhutleng. Amen.6 Le fa go ntse jalo, ga se gore lefoko la Modimo ga le a diragala. Gonne ga se botlhe ba ba tswang mo Iseraele, ba tota e leng Baiseraele.+7 Ga se botlhe ba tota e leng bana ba ga Aborahame fela ka gonne e le ditlogolwana tsa gagwe.+ Modimo o ne a raya Aborahame a re,“Se se tla bidiwang losika lwa gago se tla nna gone ka Isake.”+8 Seno se bontsha gore bana ba ba tsholetsweng Aborahame ga se bone tota bana ba Modimo.+ Go na le moo, bana ba ba tshotsweng ka ntlha ya tsholofetso+ ya Modimo ke bone ba ba tsewang e le losika lwa mmatota.9 Gonne Modimo o ne a solofetsa jaana: “Ka nako eno mo ngwageng o o tlang, ke tla tla mme Sara o tla nna le ngwana wa mosimane.”+10 Go ne ga direga se se tshwanang fa Rebeka a ne a ima mawelana ka monna a le mongwe, e bong Isake rraaronamogolo;+11 gonne le e leng pele ba tsholwa mme ba ise ba dire sepe se se molemo kgotsa se se bosula, Modimo o ne a bontsha gore boikaelelo jwa gagwe ga bo a ikaega ka ditiro tsa motho mme bo ikaegile ka Ene yo o tlhophang le yo o bitsang batho.12 Rebeka o ne a bolelelwa jaana: “Yo mogolo o tla direla yo mmotlana.”+13 Fela jaaka go kwadilwe, Modimo o ne a re: “Ke ne ka rata Jakobe, mme Esau ene ke ne ka mo tlhoa.”+14 A jaanong re raya gore Modimo ga a na tshiamiso? Nnyaa, le e seng!+15 Gonne Modimo o raya Moshe a re: “Ke tla utlwela botlhoko ope fela yo ke batlang go mo utlwela botlhoko, e bile ke tla tlhomogela pelo ope fela yo ke batlang go mo tlhomogela pelo.”+16 Ka jalo, ga go a ikaega ka se motho a se eletsang kgotsa ka matsapa a a a tsayang* mme go ikaegile ka Modimo yo o kutlwelobotlhoko.+17 Gonne lokwalo lo raya Faro lo re: “Ke go tlogetse gore o tswelele o le gone ka lebaka leno: gore ke bontshe maatla a me ka wena le gore ke dire gore leina la me le bolelwe mo lefatsheng lotlhe.”+18 Ka jalo, Modimo o utlwela botlhoko ope fela yo a batlang go mo utlwela botlhoko, mme o letla ope fela yo o batlang go nna tlhogoethata gore a nne tlhogoethata.+19 Bangwe ba ka mpotsa jaana: “Ke ka ntlha yang fa Modimo a sa ntse a re bona molato? Ke mang yo o ka ganetsanang le thato ya gagwe?”20 Mme wena o mang go bo o araba Modimo?+ A selo se se bopilweng se ka raya motho yo o se bopileng sa re, “Ke ka ntlha yang fa o ne o ntira ka tsela eno?”+21 A mmopi wa letsopa ga a na tshwanelo ya go dira sejana se se kgethegileng* le sejana se se tlwaelegileng* a dirisa letsopa*+ le le lengwe?22 Le fa gone Modimo a ne a batla go bontsha batho ba ba bosula* bogale jwa gagwe le go dira gore maatla a gagwe a itsiwe, o ne a nna pelotelele le batho bano ba ba tshwanelwang ke go atlholwa le ba ba tshwanang le dijana tse di tshwanelwang ke go senngwa.23 O ne a dira seno gore a bontshe batho ba ba tshwanelwang ke gore a ba utlwele botlhoko kgalalelo ya gagwe mme ba ne ba tshwana le dijana+ tse a neng a di baakantse go sa le pele gore di galalediwe.24 Dijana tseo ke rona, mme o ne a di bitsa go tswa mo ditšhabeng tse dingwe,+ e seng mo Bajudeng fela.25 Go ntse fela jaaka a ile a bua mo go Hosea a re: “Ke tla bitsa ba e seng batho ba me+ ke re ‘batho ba me,’ le yo o neng a sa ratiwe ke re ke ‘moratwa’;+26 mme mo lefelong le ba neng ba tewa go twe, ‘Ga lo batho ba me,’ ba tla bidiwa ‘barwa ba Modimo yo o tshelang.’”+27 Mo godimo ga moo, Isaia o ne a bua ka ga Iseraele a re: “Le fa batho ba* Iseraele ba ka nna jaaka motlhaba* wa lewatle, go tla bolokwa masalela fela.+28 Gonne Jehofa* o tla atlhola lefatshe; o tla diragatsa katlholo ya gagwe ka bonako.”+29 Gape, Isaia o ne a porofeta a re: “Fa Jehofa* wa masomosomo a ne a sa re tlogelela losika, re ka bo re ntse jaaka Sodoma, e bile re ka bo re tshwana le Gomora.”+30 Jaanong re tla reng? Le fa gone batho ba ditšhaba ba ne ba sa leke go dira se se siameng,+ Modimo o ne a ba tsaya ba siame ka ntlha ya tumelo ya bone;+31 mme Baiseraele bone, le fa ba ne ba dira se se siameng go ya ka molao, ga ba a ka ba latela molao oo ka botlalo.32 Ka ntlha yang? Ka gonne ba ne ba akanya gore ba tla tsewa ba siame ka ntlha ya ditiro tsa bone, e seng ka go nna le tumelo. Ba ne ba kgopiwa ke “leje le le kgopang”;+33 jaaka go kwadilwe go twe: “Ke tlhoma mo Siona leje+ le le kgopang le lefika le le kgopisang, mme yo o dumelang mo go lone ga a kitla a swabisiwa.”+
Dintlha Tse di Kwa Tlase
^ Seger., “ga go a ikaega ka yo o eletsang kgotsa ka yo o tabogang.”


text:
Leungo la drakone, le gape le itsegeng jaaka pitaya, ke leungo le le pagamang la mokasetorofeie, leo le thunyang bosigo. Le jalwa kwa dileteng tse di bothitho tsa lefatshe, dijalo tsa leungo le di a oketsega mo Aforika Borwa, ye e tlhomago indasteri ye e golang ka lebelo ya thomelontle mo leungong le la dikotla.
Bontsi ba leungo la drakone bo ntshwakuno kwa dinageng tsa Karolo ya kwa Bokone. Se se kaya gore leungo la drakone go tswa mo Aforika Borwa se fitlhelwa fa go bonwa ga sona kwa mebarakeng ya kwa Yuropa le ya US di le kwa tlase.
Leungo la drakone l-e ntshwakuno ka kgwebo kwa Vietnam, Malaysia, Thailand, Sri Lanka, China le Israele, fela gape se jalwa kwa Bogareng ba Amerika (Mexico, Colombia, Ecuador, Guatemala). Vietnam e ntshakuno thata (95%) leungo la drakone la diteng tse di pinki fa Ecuador le Colombia di tlhoma mogopolo mo mefuteng ya bose ba letlalo le serolane le mehuta ya diteng tse di tshweu).
Vietnam, e salwa morago ke Thailand le Israele, e leng seabi se segolo go gaisa sa leungo la drakone, di ntshakuno go feta ditone tse di 600 000 ka ngwaga.
Bontsi ba ntshokuno ya leungo la drakone ka gotlhe ga leungo bo jewa kwa Asia, tota Ma-China bao e leng bareki ba bagolo go gaisa ba leungo la drakone, ka ntlha la tumelo ya bona mo lesegong le le tliswang ke leina la leungo la drakone, sebopego le mebala. Bontsi ba leungo la drakone bo dirisiwa mo dintshokunong tsa thekong ye e tlaleleditsweng.
Maemo a bosa a a mogote a Aforika Borwa ke a siametseng leungo la drakone, dithemperetšha tsa 21°C - 29°C, fela nosetso e e lekaneng kgotsa pula e e mo magareng ga 650 mm le 1 200 mm e a tlhokega. leungo la drakone le amega mo go marang a letsatsi a a tseneletseng le segagane. Leungo la drakone le mela sentle mo maemong a bosa moo diabokado, dibanana le dikoko tsa macadamia di jalwang mme di tla tshwanela sentle kwa dithulaganyong tsa ntshokuno eno. Mafelo a go phuthela le diakaretswa di ka dirisiwa mme thobo ga e tsamae mmogo.
Leungo la drakone le jalwa kwa dikgaolong tsa lebopo la Dinagagareng tsa kwa Natala tsa KwaZulu-Natala, lefelo la Nagatlase go tloga kwa Nelspruit go ya kwa Tzaneen, Kapa Botlhaba le kwa Kapa Bophirima. Dijalwa tse dišwa tsa dijalo tsa leungo la drakone kwa Aforika Borwa di go ralala Dendron le Louis Trichardt kwa Profenseng ya Limpopo.
Go ya ka Max Van Heerden Dragon Fruit South Africa (DFSA), ntshokuno ya seenywa sa drakone kwa Aforika Borwa e sa le ye nnye ka ditone tee di 100 tse di ntshwangkuno ka ngwaga (2019). Bontsi ba tse di romelwang ka ntle ka diphatlho ka sefofane, ka makase a a seng makae a a fitlhelwang mo tirisong ya selegae. Le fa go ntse jalo, ntshokuno ya leungo la drakone kwa kgwebong mo Aforika Borwa e tla go gola mo magareng ga 2019 le 2021 jaaka fa dijalo tša ntshokuno tse di ntšhwa.
Aforika Borwa e romela ntle leungo la drakone, segolo-setona go ya kwa Yuropa, fela gape e tla abela kwa Botlhaba Kgakala le USA fela la ntshokuno e oketsega.
Leungo la drakone le robiwa mo Aforika Borwa go tloga ka Ngwanatsele go ya Mopitlwe. Fa dijalo tsa leungo la drakone e le bašwa, di tla ntshakuno fela go tloga ka Ferikgong go ya go Moranang, fela fa sejalo e le sa kgale, setlha sa go thunya se nna se se telele.
Leungo la drakone go tswa kwa Diprofenseng tsa kwa Kapa Bophirima le Bokone ba Mpumalanga di ka ntshjakuno ka Motsheganong le Phukwi, fela setlha sa sejalo sa drakone sa kwa bogareng ba kwa Aforika Borwa se feletsa ka Moranang.
Translated by Lawrence Ndou